authors:
Kristjan Jaak Kangur
Kaire Pärnpuu

description: Eelmisel hooajal Eesti mäekeskustes taaselustatud lumelaua noortesarja traditsioon jätkub – Eesti Suusaliit korrraldab noortesarja ka sel aastal ja seda kõike uue peasponsori abiga.

title: Lumelaua noortesarjas peetakse tänavugi neli etappi

maintext:
Noortesarja etappe saab sellelgi hooajal olema kokku neli ja need toimuvad üle Eesti, laste-ja noortelaagrite võtmes – Kiviõlis, Nõmmel, Valgehobusemäel ja Kuutsemäel. Sarja eesmärk on laiendada lumelauaspordi kandepinda Eestis ja tagada lastele ja noortele paremad võistlemisvõimalused. Nelja võistluse lõpparvestuse tulemusena selguvad hooaja parimad juuniorsportlased. «Eelmisel hooajal oli noortesari ütlemata menukas ja laagrikohti kõigile ei jätkunud. Seekord katsume viga parandada,» kommenteeris lumelaua ala juhataja Kerstin Kotkas.
Noortesarja üks peasponsoreid on Subaru Nordic AB ja Mariine Auto, kellega sõlmiti vastav koostööleping eile, ühtlasi on Subaru lumelauaspordi ja freestyle-suusatamise ametlik autopartner.
Subaru XV eriversiooni Pure Red Edition andis Suusaliidule üle Subaru Nordic AB Baltikumi piirkonna juht Ringo Rahumeel. «Väljakutsed, vastupidavus ja ekstreemsed olud on nii meie sõidukite kui lumelaudurite igapäevaelu, seega on koostööväljundid igati loogilised ja meil on au Eesti lumelauaspordi arengut toetada,» ütles Rahumeel. Mariine Auto juhataja Toomas Saarelaid lisas, et Suusaliiduga on alati olnud rõõm koostööd teha ja tänaseks on tegu juba mitmenda ühisprojektiga. «Lisaks Kelly Sildarule on meil nüüd väga hea meel toetada ala tervikuna, mitte vaid konkreetset sportlast.»
Subaru poolt loovutatud täisvarustuses auto jääb Eesti Suusaliidu kasutusse esialgse lepingu järgi 2018. aasta sügiseni. «Mul on väga hea meel, sest noortesarja osas on meil selleks hooajaks suured plaanid ja 15. jaanuaril 2017 tähistame suurelt rahvusvahelist FIS Snow Day’d erinevate ürituste korraldamisega Kiviõli mäekeskuses,» kommenteeris Kotkas. «Stabiilsus, kindlus ning vastupidavus on märksõnad, mida esile toome ja millele panustame nii suurtes lumistes mägedes kui Eesti teedel.»
Lumelaua noortesarja I etapp toimub juba 14.-15. jaanuaril Kiviõlis ja registreerumine saab avalöögi 1. detsembril Eesti Suusaliidu kodulehel. Peatreeneritena jätkavad ka sel hooajal Joel Pärle (Suusa-ja Lumelauakool) ja Ranno Maasikmets (Nõmme Lumeakadeemia).
Subaru toetab lumelauasporti ja freestyle-suusatamist. / Kaire Pärnpuu
Subaru toetab lumelauasporti ja freestyle-suusatamist. / Kaire Pärnpuu


description: Hispaania jalgpalliklubi FC Barcelona sõlmis Jaapani firmaga Rakuten 220 miljoni euro suuruse sponsorlepingu.

title: Barcelona sõlmis jaapanlastega hiigelsuure sponsorlepingu

fasttext_language: et


authors:
Ats Kuldkepp
Roni Rekomaa Afp

description: Kuigi Volkswagen otsustas autoralli MM-sarjast tänavuse hooaja järel loobuda, ringlesid ralliringkondades kuulujutud, et inseneride ja testisõitjate hoolega tehtud tööd ei lasta siiski päris tuulde. Nimelt oli õhus võimalus, et homologeerimiseks valmis Volkswagen Polo WRC 2017. aasta mudelid ehitatakse pisut ümber ja antakse kasutada Škoda meeskonnale.

title: Škoda otsustas, et ei löö autoralli MM-sarja kaarte sassi

maintext:
Viimastel aastatel klass lahjemaks WRC2-sarjas kaasa löönud Škoda tegevjuht Bernhard Maier ütles siiski väljaandele Autocar, et nemad kavatsevad oma liistude juurde jääda.
«Seda ei juhtu. Naudime edu, mis meid on WRC2-sarjas saatnud. Meil on edukas kliendiprogramm, mis ei vii meilt raha välja ja võib meile tiitleid tuua. Miks peaksime praegust olukorda muutma,» küsis Maier retooriliselt. Suure tõenäosusega võidab WRC2 tiitli soomlane Esapekka Lappi, kes kindlustab esikoha siis, kui pääseb sel nädalavahetusel Austraalias poodiumile.
Kui Škoda oleks modifitseeritud Volkswagenitega rajale tulnud, oleks lepinguta jäänud Volkswageni pilootidel Sebastien Ogier'l, Andreas Mikkelsenil ja Jari-Matti Latvalal uus maandumiskoht juurde tekkinud. Valitsev maailmameister Ogier hakkab kõige suurema tõenäosusega sõitma M-Spordis, kuhu ennustatakse ka eestlast Ott Tänakut.


description: Läti korvpallitäht Kristaps Porzingis tegi New York Knicksi eest suurepärase mängu, kuid võiduks sellest ei piisanud. Ta viskas 28 punkti ja võttis maha kaheksa lauaplli, kuid Knicks sai Utah Jazzilt siiski 109:114 kaotuse.

title: Video: võimsa mängu teinud lätlane sai ka alanduse osaliseks


description: Võrkpalli Eesti karikavõistluste poolfinaalpaaris Tartu Bigbanki ja Tallinna Selveri vahel kuulus Tartus peetud avakohtumine Selverile, kes oli parem 3:1.

title: Postimehe otsepilt: Selver astus suure sammu karikafinaali suunas


description: Eesti käsipallikoondis sai Poolas Plockis toimunud rahvusvahelisel turniiril kolmest mängust teenitud kahe punktiga nelja meeskonna seas kolmanda koha.

title: Eesti käsipallimeeskond lõpetas Poola turniiri kaotusega Taani B-koondisele

maintext:
Viimases voorus kaotati Taani B-koondisele 23:33 (14:14). Olümpiavõitja teise ešeloni vastu oli eestlastest resultatiivseim Uku-Tanel Laast 5 tabamusega. Jürgen Rooba viskas 4, Kristjan Muuga, Sten Toomla ja Kristo Voika 3, Armi Pärt 2 ning Andris Celminš, Henri Sillaste ja Kaspar Lees 1 värava. Eesti meeskonna peatreeneri Rein Suvi sõnul sai mängijatel lõpus püssirohi otsa.
«Kui avapoolajal suutsime tempoga varieerides suurte ja tugevate taanlastega võrdselt tegutseda, siis paus ei mõjunud meile hästi ning jäime teise poolaja alguses neljaväravalisse kaotusseisu,» meenutas Suvi. «Lõpus meil jaks rauges ja vahe kärises suureks.» Eesti võitis Poolas kaks mängu ja kaotas ühe kohtumise ning sai nullile jäänud Fääri saarte ees kolmanda koha.
Turniiri parimaks väravavahiks valiti Eston Varusk. «Kahju, et traumade tõttu ei saanud me Plocki sõita oma parimas koosseisus, samuti jäi meil Dener Jaanimaa ja Mait Patraili puudumise tõttu koostöö lihvimine poolikuks,» tõdes Suvi. «Siiski olid kõik positiivselt meelestatud ja jäid ootama jaanuarikuiseid valikmänge.»
Ajakava (Eesti aja järgi):
04.11. (kell 18.00) Taani B – Fääri saared 33:23 (13:10)
04.11. (kell 20.00) Poola B – Eesti 28:27 (15:13)
05.11. (kell 18.00) Fääri saared – Eesti 20:24 (11:11)
05.11. (kell 20.00) Poola B – Taani B 23:23 (11:11)
06.11. (kell 16.00) Taani B – Eesti 33:23 (14:14)
06.11. (kell 18.00) Poola B – Fääri saared
Eesti koondise koosseis: Rasmus Ots, Kristo Voika, (mõlemad Viljandi HC), Eston Varusk, Henri Sillaste, Kristjan Muuga (kõik Põlva Serviti), Mait Patrail (TSV Hannover-Burgdorf), Siim Pinnonen (HC Viimsi/Tööriistamarket), Uku-Tanel Laast, Kaspar Lees (mõlemad HC Kehra/Horizon Pulp&Paper), Andris Celminš (Velenje RK Gornje), Sten Toomla (Grankulla IFK), Jürgen Rooba (HSG Nordhorn-Lingen), Martin Johannson (Bukaresti Steaua Alexandrion), Armi Pärt (Massy Essone HB). Peatreener Rein Suvi, abilised Martin Noodla, Priit Allikivi, Margus Parts.


authors:
Siim Kaasik
Sander Ilvest

description: Jalgpalliga seotud inimestest pandi kokku Unistuste Bänd, mis esineb 27. novembril Estonia kontserdisaalis toimuval Jalgpalligalal.

title: Jalgpallirahvast pandi kokku Unistuste Bänd

maintext:
Bändi veab lõppenud hooajal 12 Premium liiga mängus ametis olnud kohtunik Tomi Rahula. Kollektiivi kuulub pikki aastad Eesti madalamates liigades mänginud Eesti Jalgpalli Liidu asepresident Andri Hõbemägi, sel hooajal FC Järva-Jaani eest 23 mängu pidanud Arto Saar ning tänavu Tallinna FC Reaali särgis 17 kohtumises väljakul käinud Kaspar Kalluste.
Kui Rahula, Hõbemägi ja Saar on jalgpalli Unistuste Bändis kaasa teinud ka varasemal kolmel aastal, siis Kalluste jaoks on tegemist debüüdiga. FC Reaali jalgpallur on lõpetanud Nõmme Muusikakooli klaveri erialal, G. Otsa nimelise Tallinna Muusikakooli pop-jazz osakonna löökpilli erialal, täiendanud ennast Malmö muusikaakadeemias ja lõpetanud Eesti Muusika- ja Teatriakadeemia magistrikraadiga. Ta on kaasa teinud mitmetes jazz- ja popmuusika ansamblites, Eesti Laul 2016 konkursil osales Kalluste Würffeli koosseisus. 2013. aastal kuulus ta Raadio 2 Unistuste Bändi.
Jalgpalli Unistuste Bänd tuleb kokku neljandat korda. Alaga seotud muusikutest on eelnevatel galadel osalenud Aivo Vahemets (FC Eston Villa) ning Mikk ja Siim Valtna (Tartu JK Welco). 2013. aastal tegid lauljatena kaasa Liis Lemsalu ja Stig Rästa, 2014. aastal Hendrik Sal-Saller, Jüri Homenja ja Alvar Tiisler ning mullu Mikk Mäe, Lisanna Männilaan ja Juss Haasma. Kes on need kolm lauljat, kes astuvad sel aastal koos bändiga üles, hoitakse veel saladuses.


authors:
Postimees Sport
Margus Ansu

description: Eesti korvpalli meistriliiga liidrite vahelises mängus alistas Tartu Ülikool kindlalt 96:66 Rapla Avise.

title: Tartu alistas liidrite lahingus Rapla 30 punktiga


description: Filipiinide poksitäht Manny Pacquiao naasis ringi edukalt, alistades WBO kergkeskkaalu tiitlimatšis Jessie Vargase.

title: Galerii: poksiv senaator naasis ringi võidukalt

maintext:
Kohtunike ühehäälse otsusega võitjaks kuulutatud Pacquiao sai WBO tiitlivöö enda valdusesse juba kolmandat korda. Seitse kuud tagasi karjääri lõpetanud ning poliitikale keskenduda lubanud Pacquiao sai kahelt kohtunikult skoori 118:109, kolmas hindas Pacquiao võitu aga punktidega 114:113.
«Olen õnnelik, sest proovisin teda igas raundis pikali lüüa, ilma, et oleksin ise hooletu. Nüüd aga lähen tagasi senatisse. Võitlen järgmisena poksijaga, keda inimesed näha soovivad. Mina ise endale vastast ei vali, kelle iganes minu promootor välja valib, temaga ma võitlen,» sõnas Pacquiao ning täpsustas, et kõigi all pidas ta silmas ikkagi oma kaaluklassis olevaid poksijaid.
Tiitlivöö kaotanud Vargas palus fännidelt vabandust. «See oli väga tasavägine matš, mis meenutas malet. Tema kiirus üllatas mind alguses ning see äratas mind ka üles. Paciga võitlemine tegi mind ainult paremaks,» sõnas Vargas.
Pacquiaole oli võit poksiringis karjääri 59., kuuel korral on mees pidanud vastu võtma kaotuse, kahel korral on tema matš lõppenud viigiga. Vargas sai karjääri 27 võidu kõrvale teise kaotuse.


description: Täna kell 18 antakse Brasiilias start hooaja eelviimasele vormel-1 etapile. Esireast lähevad rajale Mercedese meeskonda kuuluvad Lewis Hamilton ja Nico Rosberg, kes jätkavad tiitliheitlust. Kõik trumbid on Rosbergi käes, kuna tema edu tiimikaaslase ees on 19 punkti.

title: Täna: Rosberg püüab kindlustada karjääri esimest MM-tiitlit

maintext:
Viimase kahe hooaja maailmameister Hamilton tunnistas etapi eel antud intervjuus, et tiitli loovutamine oleks tema jaoks väga raske. «Ma ei tea, kuidas selleks valmistuda, kuigi olen varemgi kaotusi läbi elanud,» rääkis 31-aastane britt Autospordi vahendusel. Kõige valusama kogemuse sai Hamilton 2007. aastal, kui tema edu Kimi Räikköneni ees oli kaks etappi enne lõppu 17 punkti, kuid lõpuks läks tiitel ikkagi dramaatiliselt soomlasele. Toonase süsteemi järgi oli viimasel kahel etapil mängus vaid 20 punkti. «Tean, et seekordne kaotus ei oleks enam nii valus 2007. aastal,» tunnistas Hamilton.
Ta jätkas: «Praegu on tunduvalt suurem võimalus, et ma ei võida tiitlit. Seda teadmist on raske seedida, kuid nii need asjad lihtsalt on. Elu läheb edasi, mina liigun edasi. Mul on endiselt kolm MM-tiitlit ja loodan, et järgmisel aastal pole mul autoga probleeme.»
Siinkohal toome välja kuus võimalikku stsenaariumit, kuidas Nico Rosberg täna oma karjääri esimese maailmameistritiitli kindlustaks:
- Rosberg võidab etapi
- Rosberg saab teise koha, Hamilton lõpetab neljanda või madalama kohaga
- Rosberg saab kolmanda koha, Hamilton lõpetab kuuenda või madalama kohaga
- Rosberg saab neljanda koha, Hamilton lõpetab kaheksanda või madalama kohaga
- Rosberg saab viienda koha, Hamilton lõpetab üheksanda või madalama kohaga
- Rosberg saab kuuenda koha, Hamilton lõpetab kümnenda või madalama kohaga
Kui ühtegi eeltoodud stsenaariumitest ei juhtu, siis selgub MM-tiitli võitja hooaja viimasel etapil Abu Dhabis.


description: Eesti jalgpalli meistrivõistlustel kaotas Nõmme Kalju viimases voorus 1:2 Infonetile ning sai hooaja lõpuks teise koha. Meistritiitli võitmiseks oleks täna pidanud vastased alistama ning esialgu tundus kõik sujuvat, kuna Ats Purje viis Kalju juba kolmandal minutil juhtima. Teisel poolajal võttis Infonet Ofosu Appiahi ja Sergei Mošnikovi väravate toel võidu.

title: Ats Purje: ei tea, mis teisel poolajal täpselt juhtus

maintext:
«Infonet hakkas teisel poolajal teistmoodi mängima. Ei teagi, mis täpselt juhtus, kuid kindlasti ei võtnud meie asja lõdvemalt,» rääkis Purje pärast matši. «Eestis mängitakse ainult tiitli peale, kuna see toob mängijatele rahalisi lisaboonuseid. Teine ja kolmas koht on samuti toredad, kuna viivad Euroopasse, kuid tiitel on hoopis teine asi.»
Kalju sai hooaja kokkuvõttes kolmanda koha, teise koha sai täna 2:1 Florast jagu saanud Levadia. Tiitlikaitsja Flora jäi neljandaks.


description: Euroopa Võrkpalli Konföderatsiooni (CEV) juurde loodud treenerite komisjoni liikmeks saab ka Urmas Tali, kelle peamiseks vastutusalaks mainekas ametis jääb noortetöö.

title: Eesti võrkpallitreener valiti Euroopas mainekale ametikohale

maintext:
«Ma ei nimetaks seda niivõrd tunnustuseks, kui väljakutseks, mis annab meile võimaluse Euroopa võrkpalliföderatsiooni asjades oma sõna sekka öelda,» rääkis Tali.
Motivatsioonikirjas, mille ta Euroopa alaliitu saatis, keskendus Tali paljuski võrkpalli esimese astme populaarsuse suurendamise ja kvaliteedi tõstmise võimalikkusele. Seda siis nii läbi treenerite kui kehalise kasvatuse õpetajate pädevuse suurendamise kui ka erinevate noortele suunatud projektide kaudu, nagu näiteks Kooliliiga. «Tegemist on selles valdkonnas kõvasti, sest asju, mis võiksid olla paremates raamides, on palju,» lausus Tali.
Kuidas treenerite komisjoni töö täpsemalt välja nägema hakkab, selgub lähiajal. «Eks see selgub, kui on näha, millised on eesmärgid ja peamised tegemist vajavad tööd,» sõnas Tali.
Võrkpallitreenerina on Urmas Tali ametis olnud ligi kakskümmend aastat. Peaaegu poole sellest ajast oli ta Võru spordikoolis noortetreener, juhendades lisaks ka meistrisarjas mänginud linna esindusmeeskonda. Hiljem on Tali olnud nii Tartu Pere Leiva kui Pärnu Võrkpalliklubi peatreener, aastatel 2008-2010 juhendas ta Soome kõrgliigas mängivat Joensuu klubi. Praegu on ta kolmandat hooaega Rakvere Võrkpalliklubi peatreener. Möödunud hooajal jõudis meeskond tema juhtimisel karikavõistlustel finaali, Eesti meistriliigas pälviti pronksmedalid ja ajaloos esimest korda pääseti Balti liigas nelja parema sekka.
Aastaid on Tali juhendanud erinevaid Eesti noortekoondisi, kus säravaimaks saavutuseks on kolm aastat tagasi juunioridega MM-finaalturniirile jõudmine. Lisaks oli ta 2007. aastal U18 vanuseklassi Euroopa meistrivõistlustele jõudnud noortekoondise treener. Aastast 2012 on ta olnud Eesti Võrkpalli Liidu treenerite toimkonna juhatuse esimees ja aastast 2016 ka alaliidu juhatuse liige.
Euroopa alaliidu treenerite komisjoni esimeheks määrati prantslane Philippe Blain, kes juhendas aastatuhande alguses enam kui kümme aastat riigi rahvusmeeskonda ning on praegu ametis Poola meistriliigas Bełchatówi Skra peatreenerina.
Soome rahvusmeeskonna peatreener Tuomas Sammelvuo vastutusalaks on mehed. Naiste eest vastutab Türgi rahvusnaiskonna juhendaja Ferhat Akbaş ja võrkpalliharidus on Belgia naistekoondise lootsi Gert Vande Broeki vastutusalas. Komisjoni esimehel on lisaks õigus kaasata täiendavalt treenereid teistesse valdkondadesse.
Treenerite komisjoni kõrval on plaanis CEV-i juurde luua ka sportlaste komisjon, kuhu Eestist on kandidaadiks esitatud rahvusmeeskonna kapten Kert Toobal.


description: Hispaania võimud süüdistavad Londoni Arsenali jalgpalliklubi ründajat Alexis Sanchezt maksupettuses. Väidetavalt pani tšiillane seaduserikkumise toime ajal, mil ta mängis Barcelona ridades, kirjutab BBC.

title: Arsenali tähte süüdistatakse Messiga sarnases maksupettuses

maintext:
Süüdistuse kohaselt jättis Sanchez 2012. ja 2013. aastal tasumata 983 443 euro ulatuses makse. Väidetavalt kasutas ta Maltal asuvat offshore-firmat, et jätta maksud maksmata enda nimeõigustega seotud reklaamitulude pealt.
Tšiillase agent tegi seepeale avalduse, kus kinnitas, et tema klient on alati täitnud kõiki oma elukohariigi seadusi. «Ta on alati kõik maksud tasunud ning mitte ainsatki tema nimeõigustega seotud tuluallikat pole maksuameti eest iial varjatud,» seisis avalduses.
Kolm aastat tagasi esitati samasuguse sisuga süüdistus Barcelona tähele Lionel Messile, kes jättis süüdistuse kohaselt Uruguays, Belize’il ja Panamal asuvaid varifirmasid kasutades samuti oma tuludelt maksud maksmata. 2013. aasta augustis vabatahtlikult Hispaania riigile 5,1 miljonit eurot tasunud, ent siiski oma süütust kinnistanud Messi ja tema isa mõisteti tänavu juulis kohtus süüdi. Mehi karistati vastavalt 1,7 ja 1,4 miljoni euro suuruse rahatrahviga ning 21-kuulise tingimisi vanglakaristusega.
Sanchez siirdus Barcelonast Arsenali 2014. aastal, Londoni klubi maksis katalaanidele tema teenete eest 35 miljonit naela. Esimesel hooajal lõi tšiillane Arsenali eest 25 ja teisel 17 väravat, tänavu on tema arvel kõigis sarjades 14 mänguga juba 8 väravat ja 5 väravasöötu.


description: 2003. aastal autoralli MM-sarja võistluskalendrist eemaldatud Safari ralli soovib tagasi pääseda suurde mängu. Keenia Mootorispordi Liidu president Phineas Kimathi on viimasel ajal palju lobitööd teinud, et see nii ka läheks.

title: Legendaarne ralli tahab taas pääseda autoralli MM-sarja võistluskalendrisse

maintext:
Pikkade traditsioonidega Safari ralli eemaldati MM-sarja võistluskalendrist pärast 2002. aastat. Alates 2003. aastast on ralli olnud üks etapp Rahvusvahelise Autospordiliidu (FIA) poolt korraldatud Aafrika meistrivõistlustest.
«Teeme kõvasti tööd, et Safari ralli tagasi WRC kalendrisse saada. Tahame WRC-maailmale näidata unikaalset rallit, mida ainult Keenia suudab pakkuda. Teatan hea meelega, et meie teeme omalt poolt kõik, et MM-sarjaga taas liituda,» teatas Kimathi.
Kuna FIA soovib MM-sarja kalendrit rahvusvahelisemaks muuta ning on ka välja öelnud, et nende hinnangul on praegune võistluskalender liiga Euroopa-keskne, ei pruugigi keenialaste unistus pelgalt unistuseks jääda. «Tegemist on maailmameistrivõistlustega ning see peab ka kalendrist näha olema,» on FIA president Jean Todt varasemalt öelnud.
Küll aga tuleb Keenial koha nimel võidelda näiteks Abu Dhabi, Kanada Tšiili, Horvaatia, India, Jaapani, Korea, Malaisia, Põhja-Iirimaa, Venemaa ja Türgiga. Ka nemad on erinevate allikate kohaselt varasemalt oma huvi MM-etapi korraldamisest üles näidanud.


authors:
Ats Kuldkepp
David Klein Sportimage Pa Images

description: Inglismaa jalgpallikoondise ja Manchester Unitedi ründetäht Wayne Rooney, kes jõi eelmise nädala laupäeva õhtul ennast ühes Londoni hotellis täis ja trügis seal toimunud pulmapeole kontvõõraks, sai pärast tänast mängu Londoni Arsenaliga maha vihase tiraadiga. Rooney leidis, et talle osutatud kriitika polnud sugugi õiglane.

title: Purjutanud Rooney ei nõustu kriitikaga: mulle tahetakse juba nekroloogi kirjutada

maintext:
«Kõik minu ümber toimuv on olnud häbiväärne. Olen koondises mängimise ja oma saavutuste üle uhke. See periood pole veel läbi. Kriitika näitab vähest austust minu vastu ja mulle aitab,» pahandas ta.
BBC vahendusel tehtud avalduses oli ta eriti kuri meedia peale. «Tundub, et meedia üritab juba minu nekroloogi kirjutada, aga ma ei lase sel juhtuda,» kinnitas Rooney.
Fotod ilmselgelt sügavas joobes Rooneyst, kellel oli seejuures seljas Inglismaa koondise särk, jõudsid mitme kohaliku kõmulehe esikaanele. Päev varem oli Inglismaa alistanud MM-valikmängus Šotimaa, kolmapäevasest maavõistlusest Hispaaniaga jäi ründaja kerge põlvetrauma tõttu eemale. Pärast fotode ilmumist manitses Inglismaa alaliit avalikult kõiki mängijaid ka vabal ajal korrektselt käituma.
Hiljem on Rooney leidnud ka toetajaid, näiteks on tema kaitseks välja astunud Manchester Unitedi peatreener Jose Mourinho ja Liverpooli juhendaja Jürgen Klopp. Rooney kasuks rääkivat fakt, et paljud teised koondisekaaslased läksid vabal õhtul Londoni ööklubidesse hullama, aga Rooney otsustas paparatsosid vältida ja hotelli jääda. Päris nii, nagu Rooney tahtis, plaan siiski välja ei kukkunud.
Fotod Rooney lõbusast õhtust:
Wayne Rooney apologises after pictures emerged of him socializing and "drunk" in the early hours of Sunday morning. pic.twitter.com/CQUKbj32nq


description: Soomes toimuv jäähoki Karjala karikaturniir algas korraldajate jaoks kehvalt ning avamatšis tunnistati Venemaa 1:5 paremust. Teises avapäeval toimunud mängus võitis Tšehhi 6:3 Rootsit.

title: Soome hokikoondis sai Venemaalt hävitava kaotuse

maintext:
Iltalehti kirjutab, et kaotuse muudab eriti kibedaks Venemaa noor koosseis, kus ei teinud kaasa ükski KHLi tähtmängija. Soome saatis seevastu jääle oma parimad Euroopas klubihokit mängivad mehed. Lisaks oli tegemist Soome hokikoondise kuuenda järjestikuse kaotusega.
Murekoht on ka madal publikuhuvi, kuna Hartwall Arenale kogunes matši jälgima umbes 5000 silmapaari, eelmise aasta samal turniiril jälgis matši Venemaaga 7600 inimest. Kaks aastat tagasi oli pealtvaatajaid aga 10 000.
Homme kohtub Venemaa Tšehhiga ning nädalavahetusel loodetakse tribüünid taas rahvaga täita.


description: Eesti koondis sõidab täna õhtul Nordica otselennuga Tallinnast Brüsselisse, kus pühapäeval, 13. novembril kohtutakse MM-valikmängus maailma tippu kuuluva Belgiaga.

title: Zenjov ja Kruglov Eesti koondisega Belgiasse ei lähe

maintext:
Täna Eesti koondisega Belgiasse jõudev Ragnar Klavan viskas oma Liverpooli meeskonnakaaslase Roberto Firmino üle koondise treeningul nalja ning saatis talle sellest ka humoorika sõnumi.
Kanadas sündinud jalgpallikoondislane: Eesti on minu kindel valik
Jalgpallis on Eesti noortekoondistes läbi aastate saanud oma oskusi näidanud mõned Kanadast ja Rootsist pärit väliseestlased, kuid täiskasvanuikka jõudes ei ole neist meie rahvusesindusele enam abi olnud. Sel aastal sai Torontos sündinud Andreas Vaiklast esimene väliseestlane meeste jalgpallikoondises. Praeguseks on tal kirjas üks mäng ning kogenud Mihkel Aksalu ja Pavel Londaku kõrval on 19-aastane väravavaht kindlalt peatreener Martin Reimi valikus.


description: Eesti jalgpallikoondise peatreener Martin Reim lausus enne homset valikmängu Belgiaga peetud pressikonverentsil, et ei taha reeta neid väheseid saladusi, mis lubaksid Eestil hirmtugevale Belgiale hambad näidata.

title: Martin Reim: las Belgia nõrgad kohad jääda meie väikeseks saladuseks

maintext:
«Kõik 20 mängijat on terved ja mänguvalmis. Tuleb muidugi meie jaoks väga raske mäng, loodetavasti ka Belgiale. Selle viimase nimel teeme kõik. Muidugi teame peaaegu kõiki Belgia mängijaid, oleme näinud neid mängimas nii koondise kui ka klubi eest. Paberil on nad kõvad nimed, aga seda esialgu siiski alles paberil. Millise taktikaga neid murdma läheme, seda näeme homme,» sõnas Reim.
Eesti on alustanud alagruppi kohustusliku võiduga Gibraltari üle ja kahe kaotusega. Kuidas selles olukorras jätkata, kui ees ootab ülikõva vastane? «Kuni edasipääs on teoreetiliselt võimalik, püüame iga mängu võimalikult hästi mängida. Valiksarja algus pole meie jaoks hea olnud, aga seda enam peame järgmistes mängudes vaeva nägema, et teise koha pärast võidelda,» sõnas Reim.
Belgia ajakirjanike küsimusele, mida ta on uue peatreenerina muutnud, vastas Reim: «Loomulikult pole ma kõiki mängijaid välja vahetanud. Olen veidi muutnud meie mängustiili, kuid sõltub vastasest, kui ründavad me oleme. Parim kaitse on teatavasti rünnak, kuid peame realistideks jääma.»
Punaste kuradite murdmise võtmeid ei soovinud Reim mõistetavalt pressikonverentsil vastastele ulatada. «Ka Belgia koondises on toimunud muudatusi, viimase paari mängu jooksul on osa nende võtmemängijaid vigastusega välja langenud ja on uusi mehi, kes on stiililt teistsugused. Kaitse peab korras olema, aga kui jääme ainult kaitsesse, ei ole kerge siit punkte röövida. Meil on mõtteid, kuidas olla ise ohtlikud, aga näis, kuidas suudame neid väljakul realiseerida,» sõnas Reim.
Eestit ei saa homme aidata Sergei Zenjov, Dmitri Kruglov ega ka Mattias Käit. «Kindlasti mõjutab, ega meil mängijate ring nii väga suur ei ole. Iga väljalangemine on väike tühi koht, koondisekogemust on uutel meestel natuke vähem. Nii Sergei, Dima kui ka Mattias oleksid meile väärt jõud, aga jalgpallis on see loomulik olukord, kui keegi on väljas.»
Kas Eesti keskendus viimastel treeningutel standardolukordadele, mis on meile muret valmistanud? «Harjutasime, vaatasime,» muigas Reim. «Oleme küll kolm päeva koos, aga ega me hommikust õhtuni väljakul ei viibi. Mängus on nii palju elemente, mis on põhiosa mängus. Meil on veel 24 tundi aega, et mõningaid asju parandada või läbi arutada, et need toimima hakkaks – et suudaksime olla standarditest ise ohtlikumad ja vastaste omad ära hoida.»
Millised on Belgia nõrgad kohad? «See on meie väike saladus ja võimalus, ei tahaks sedagi enda võistkonnalt ära võtta. Nad on ühtlane võistkond ja tugev kõikides liinides, aga võimalusi on alati,» lausus Reim. «Eks seda ole näha, kust äärest nad ründavad, võib-olla hoopis keskelt. Peame olema tasakaalus. Muidu ma ütlen kõik ette ära, siis ei ole teil midagi teha! Tahaks, et mul oleks 11 meest, kes ettepoole vaataksid, aga eks tund-poolteist enne mängu saate vaadata, kui protokoll välja tuleb,» naeris Reim ajakirjanike jätkuvate pärimiste peale.


authors:
Kadi Parts
Mihkel Maripuu

description: Kapral Peeter Olesk saavutas täna Katari pealinnas Dohas peetud 49. sõjaväelaste laskmise maailmameistrivõistlusel sõjaväe kiirlaskmises 586 punktiga viienda koha.

title: Peeter Olesk sai sõjaväelaste laskmise MMil viienda koha


description: Norra suusatamine sattus tänavu suvel ja sügisel skandaalide keskmesse: kõigepealt andis positiivse dopinguproovi Martin Johnsrud Sundby, seejärel Therese Johaug. Sealse spordimeedia fookus on viimasel ajal suunatud peamiselt Johaugile ning teised koondislased saavad rahus uueks hooajaks valmistuda.

title: Northug lõikab Johaugi dopinguskandaalist kasu

maintext:
Petter Northugi treener Stig Rune Kveen tunnistas, et tema hoolealune saab praegu toimuvast kasu lõigata, kuna varem on just Northug olnud enim meedia huviorbiidis. «Oleme rahul, et meie ümber vähem kära on,» ütles ta Dagbladetile. «Kokkuvõttes teeb see skandaal suusatamisele muidugi kahju, kuid Petteri vastu tuntakse ilmselt terve hooaja jooksul vähem huvi.»
Kveeni sõnul sujub Northugi hooajaks ettevalmistumine suurepäraselt ning tema hoolealune on suutnud vältida vigastusi ja haigusi. «Praeguses ettevalmistuse faasis pole ta kunagi nii heas vormis olnud. Ta on sammu võrra ees, kui näiteks enne 2014/2015 hooaega.»


description: Suur lõppmäng, ajalooline päev – tänase jalgpallipärastlõuna kohta võib kõlavaid epiteete pilduma jäädagi. Esimest korda minnakse koduse liigahooaja finaalile vastu nii, et tiitlivõimalus on kolmel ja medalivõimalus neljal klubil. Seejuures kohtub suur nelik lõppvoorus omavahel – Hiiu staadionil on vastamisi Nõmme Kalju ja Infonet, Lilleküla kunstmurul aga Levadia ja Flora. Kes ja kuidas saab meistriks tulla? Postimees vaeb kõigi nelja klubi võimalused, rõõmu- ja murekohad ning peatreenerite viimased mõtted üksipulgi läbi.

title: Vägev lõppmäng selgitab meistri... võib-olla

maintext:
Infonet (77 punkti)
Vajab tiitliks: võitu, aga võib piisata ka viigist
Tabeli liider, seetõttu on nende elu mõnes mõttes kõige lihtsam – alles neljandat hooaega kõrgliigas mängiv meeskond läheb lõppvaatusele vastu teadmisega, et võit toob neile igal juhul esimese tiitli. Piisata võib ka viigist, ent siis ei tohi Levadia võita teises mängus Florat. Kui võidab, selgitab meistri lisamäng Levadia ja Infoneti vahel.
«Meil on ainult üks mõte – võita!» teab ka peatreener Aleksandr Puštov tõde, et viigile mängimine viib sageli hukatusse. «Me ei vaata mitte mingeid variante, ei mõtle tabeliseisule. Mängime võidule ja punkte loeme pärast kohtumist.» Kindel on Infoneti jaoks vaid see, et esikolmikust ehk eurokohalt välja kukkuda nad ei saa, tiitel on kaotuse korral aga läinud.
Omavahelised mängud Kaljuga: viigis
Kolme senise omavahelise mängu põhjal on Infonet ja Kalju nii võrdsed meeskonnad kui olla saab – avakohtumise võitis märtsi alguses 2:1 Infonet, teise aprillis Kalju samuti tulemusega 2:1. Kolmandat korda oldi vastamisi septembri viimastel päevadel ja siis lepiti 2:2 viiki.
Kolme mängu peale on kolm korda nähtud ka punast kaarti. Aprillis eemaldas Kristo Tohver nii Jorge Rodriguesi kui ka Dmitri Kruglovi, viimati aga saatis Eiko Saar varakult duši alla Artjom Dmitrijevi ja Kalju andis seejärel käest kaheväravalise edu – vastasel juhul võiksid hoopis nemad viimase vooru eel liidrid olla. Tohver vilistab seejuures ka tänast mängu.
Sunnitud puudujad: Aleksandr Kulinitš, Pavel Dõmov
Distsipliin on Infonetile tänagi murekoht, sest võimalikku tiitlimängu peab keelu tõttu tribüünilt jälgima mitu meest. Poolkaitsjast Dõmovist tuntakse puudust eeskätt kui vahetusmehest, sest põhikoosseisukohad hõivavad keskväljal Sergei Tumasjan ja Aleksandr Dmitrijev. Valusam on aga Kulinitši eemalejäämine, sest sügisel heasse hoogu läinud paremkaitsja on tänavu löönud juba seitse liigaväravat, millest mitu on toonud Infonetile võidupunktid. Täna peab Kulinitši asendama kõigi eelduste kohaselt Aleksandr Volodin.
Võtmemängijad: Dmitri Kruglov, Sergei Mošnikov
Kui eelviimases liigamängus Paidega jäid platsilt eemale keskkaitsja Vladimir Avilov ja esiväravavaht Matvei Igonen ning tervisemuresid trotsides mängisid Dmitri Kruglov ja Jevgeni Harin, siis otsustaval hetkel on kõik rivis. Vaid Kruglov, kellele teeb muret väike luumõra parema jala labas, on treeninud viimase nädala jooksul eriprogrammi alusel, kuid nii tähtsat mängu ta vahele ei jäta. «Kõik, kes pole mängukeelu all, on valmis platsile jooksma,» kinnitas Puštov eile. Kui Kruglov suudab oma vasaku jala taas kõnelema panna ja vaat' et elu parimat jalgpalli mängiv Sergei Mošnikov Infoneti mängumootori käima jookseb, on tabelijuhil hea võimalus meistrikarikas Hiiult Lasnamäele kaasa võtta.
Nõmme Kalju (75 punkti)
«Karu tuleb!» Just selline on tänavu olnud mitmes mängus Nõmme Kalju plaan B ja edu valem. Flora kaitsja Markus Jürgenson (paremal) on Tarmo Neemelos peituvat ohtu juba aimanud. FOTO: Erik Prozes
Vajab tiitliks: võitu
Teab sarnaselt Infonetiga, et tiitli saatus on nende endi kätes. Kui täna võidetakse, võib juhtuda, et Kalju saab klubi ajaloos teist korda meistrikarika pea kohale tõsta – see sõltub aga teise mängu tulemusest. Kui seal võidab Flora või mäng jääb viiki, on Kalju meister, kui aga võidab Levadia, selgitab meistri lisamäng nende ja Kalju vahel.
«Trennides on kõik tehtud, oleme püüdnud pinget mitte üles keerata ja treeninud tavalises režiimis. Mehed teavad, et tuleb endast 90 minuti jooksul kõik anda, siis on kõik meie endi kätes,» tutvustas Kalju abitreener Sergei Terehhov meeskonnas valitsevat hoiakut.
Sunnitud puuduja: Karl Mööl
Eemalejääjaid on Kaljul üksainus, kuid tegemist on tähtsa lüliga – seni kõik mängud kaasa teinud paremkaitsja Mööl korjas viimati Tammeka vastu hooaja neljanda kollase kaardi ja istub täna tribüünil. Tema asemele saaks paremkaitsesse nihutada Trevor Elhi, kes on aga viimastes mängudes täitnud vigastatud Andrei Sidorenkovi kohta kaitseliini vasakul äärel.
Võtmemängijad: Andrei Sidorenkov, Tarmo Neemelo
Terehhovi sõnadest võib siiski aimata, et Sidorenkov «remonditakse» mängukorda. «Ta on tagasi treeninggrupis,» sõnas Terehhov napilt, soovimata mõistetavalt vastase ees leheveergudel kaarte liialt palju avada. Kalju salarelv on lisaks Sidorenkovi kõrgeklassilistele nurgalöökidele ja tsenderdustele Tarmo Neemelo, kes sekkub ilmselt vahetusest ja jahib lisa karjääri jooksul Infoneti vastu löödud viiele tabamusele. Selle näitajaga on ta ühtlasi Infoneti ja Kalju senise 15 liigaduelli läbi aegade suurim väravakütt.
Levadia (75 punkti)
Siim Lutsu (vasakul) suvine siirdumine piiri taha pani Anton Mirantšuki (paremal) õlgadele oodatust suurema koorma. Noor poolkaitsja on seda arvukate väravate ja söötude abil väärikalt kandnud. FOTO: Tairo Lutter.
Vajab tiitliks: võitu ja sobivat tulemust Infoneti-Kalju vahel
Asub tänu paremusele omavahelistes heitlustes tegelikult praegu Kalju ees liigatabeli teisel kohal ja jääb sinna ka juhul, kui lõpetatakse võrdsete punktidega. Tänavusest neljast mängust on Levadia võitnud kaks ja Kalju ühe.
Meistriks ei saa Levadia tulla täna, küll aga lisamängu kaudu – selleks on neil vaja võita ise Florat ja loota Hiiult viiki või Kalju võitu. Esimesel juhul peetakse lisamäng Infonetiga, teisel juhul Kaljuga. Samas on Levadial võimalik ka sootuks neljandaks kukkuda, kui nad ise Florale kaotavad ja Kalju Infonetilt vähemalt punkti kätte saab.
Halvimal juhul: eurosarjast väljas
Selline stsenaarium avab ukse veel ühele hirmule, millele Levadia ja Flora täna kindlasti Lillekülas mõelda ei taha, kuid mida nad ometi jagavad – neljas koht ei vii uuel hooajal eurosarja ja lisavõimalust pakkuvast karikasarjast on mõlemad välja kukkunud. Eurosarjast eemalejäämine tähendab klubile aga minimaalselt 215 000 euro kaotust, ja näiteks tänavu kolmandasse eelringi jõudnud Kalju teenis koguni 675 000 eurot. Lühidalt: panused on väga kõrged!
Omavahelised mängud Floraga: viigis, kuid tasumise tund ootab
Floraga on Levadial klaarida mitu võlga. Esiteks oleks tiitliga võimalik taas suurte konkurentide kõrvale tõusta, sest florakate mulluse triumfi järel on neil praegu kümme, Levadial aga üheksa tiitlit. Teiseks tuleb maha pesta augustikuine häbi, kui Flora loputas Lillekülas Levadiat koguni 6:1. «Meil nendega, jah, üks valus kogemus on. Seal said ka kõik aru, et vastas on Flora, aga...» ei olnud Levadia juhendaja Igor Prins seda meelt, nagu vabastaks mäng vihavaenlasega ta vajadusest mehi motiveerida.
«Eks näis, kas tuleb lahtine mäng, aga vaevalt. Teame ju Florat, peame püüdma ära kasutada need võimalused, mis meil tekivad,» arutles Prins edasi. «Rimo Hunt on meil samuti jälle terve, võtame paar noort ka juurde ja nimekiri saab kenasti täis.»
Võtmemängijad: Anton Mirantšuk, Igor Morozov
Hundi paranemise järel Levadia koosseisus puudujaid pole, mis on Prinsile õnnistuseks – eriti hooaja teises pooles on meeskonnal olnud koosseisumuresid rohkem kui küll ja näiteks kaks vooru tagasi Pärnu vastu oli peatreeneril kasutada vaid üheksa esindusmeeskonna nimekirja kuuluvat väljakumängijat. Kui Morozov augustikuisest mängust puudus, jooksid florakad Levadia kaitseliini ümber ringe ja ehkki (hetkeseisuga endine) koondisemees pole parimate päevade vormis, püsivad temaga Levadial asjad kaitses siiski korras.
Teises väljaku otsas teeb tegusid hiljuti 21. sünnipäeva pidanud venelasest poolkaitsja Mirantšuk, kelle arvele on senise hooajaga kantud 14 väravat ja 9 väravasöötu. Mõnikord satub Mirantšuk küll oma tehnikapagasist ülemäära suurde vaimustusse, kuid Prins on suutnud tema esinemisvajadust kenasti ohjata ja mees võib sähvatada igal hetkel.
Asjaolu, et Levadia kodumänguna peetav kohtumine viidi ilma tõttu üle piltlikult öeldes Flora tagahoovi ehk Lilleküla kunstmurule, ei häiri Prinsi karvavõrdki. «Plats pole mure, soojendus on olemas – antud ajahetkel on see parim variant.»
Flora (73 punkti)
Argo Arbeiteri käe all algas Flora võimas teine tulemine. Lõpuks selgus siiski, et vastastele oli antud liiga suur edumaa. FOTO: Sander Ilvest
Vajab: võitu, et pääseda Euroopasse
Florakad on pidanud vähem kui nädalaga üle saama kibedast teadmisest, et seitsme minutiga mängiti Sillamäe vastu maha nii võit kui ka tiitlivõimalus. «Pead on ikka püsti, kõik on ju profid,» sõnas siiski päev enne viimast kohtumist peatreener Argo Arbeiter.
Nüüd on Flora eesmärk lihtne – viik või kaotus tähendaksid, et tiitlikaitsja peab tänavu leppima neljanda kohaga. Võit Levadia üle tooks aga kindlasti esikolmikukoha, ja kui teise mängu võidab Infonet, oleks Flora lõpptabelis koguni teine. Kui aga jäädakse Kaljuga võrdsetele punktidele, annab paremus omavahelistes kohtumistes eelise Kaljule.
Nii nagu Levadial, ei jää Flora ridades mängust sunnitult eemale ükski põhimees, tagasi on ka eelmist mängu tribüünilt vaadanud kapten Gert Kams. «Levadiaga pole kunagi lihtne, kindlasti tuleb tuline mäng,» arvas Arbeiter, kuid rõhutas olude osatähtsust – tänaseks lubas ilmateade Tallinnasse kerget lumesadu. «Kui ilma peab, näeb jalgpalli ka. Kui mitte, tuleb sellest üks tapmine ja tagaajamine,» tõdes Flora juhendaja tabavalt.
Eesti hetke parim klubi? Numbrid ei valeta...
Kuigi kuld on läinud, tunneb juulis peatreeneriameti üle võtnud ning seni 20 mängust 15 võitnud ja vaid kaks kaotanud Arbeiter meeskonna üle uhkust. «Hoolimata homsest (tänasest – toim) oleme suure asjaga hakkama saanud. Vaatame siiski seda ka, kust me tulema hakkasime,» viitas ta asjaolule, et suvel oli hetk, kus Flora jäi tabeliliidrist maha 12 punktiga.
«Ma ei taha bravuuritseda, aga tunnen, et oleme praegu kõige kõvem meeskond Eestis, ehkki võime ka neljandaks jääda,» lisas ta. «Kõigil on halbu päevi, kõik teevad uskumatuid ja rumalaid eksimusi. Meil polnud lihtsalt enam üldse eksimisruumi. Aga see ongi jalgpall. Poiste ees müts maha, see on olnud ääretult vahva aeg!»
Faktid kinnitavad Arbeiteri sõnu – tema käe all on Flora noppinud kolme ja poole kuuga 42 punkti. Nii Infonet, Levadia kui ka Kalju on aga sama ajaga kogunud 35 punkti.
Kas treenerina on võimalik pinget nautida?
Mitu mängijat on enne lõppvaatust öelnud, et pinge ja põnevus on nauditavad. Kas ka treeneritele? Kõige siiramalt sõnastas vastuse Terehhov: «Treener saab minu arvates sellist olukorda nautida ainult pärast mängu – siis, kui tuleb võit! Pisut on see ehk võimalik ka mängu ajal, kui näed, et mehed teevad seda, mida oled neilt nõudnud, aga see pole võrreldav mängija teadmisega, et ta saab toimuvat 90 minuti jooksul ise muuta. Treeneril on selleks ainult kolm vahetust. Vähemalt ise tunnen endise mängijana küll nii.»
Puštov jäi kaalutlevamaks. «See, et mängus on pinge, on normaalne, professionaalne olukord. Aga muidugi on huvitav, kui miski pole garanteeritud – seda nii treeneritele, mängijatele kui ka pealtvaatajatele,» sõnas ta.
«Ütleme nii – olukord on pingeliselt põnev!» muigas Prins. «Teine asi on muidugi see, mis on kaalul. Eks vastutust tunnevad kõik, nii treenerid kui ka mängijad. Libastumist ei saa ju keegi endale enam lubada.»
Kõrvalosades: kaalul viies ja seitsmes koht, meistrid lahkuvad lavalt
Ka lahkuda peab oskama. Kristjan Tiirik...
Sarnaselt kõigi teiste viimase vooru kohtumistega algavad Kalju–Infoneti ja Levadia–Flora duellid täna kell 13.05, viimast näeb ka Postimehe vahendusel otsepildis. Teistes mängudes võtab Paide Linnameeskond vastu Narva Transi ja saadab pallimurult tulevaks hooajaks pidulikult treeneripingile ründaja Vjatšeslav Zahovaiko.
Neid tabelis punktiga edestav Sillamäe läheb viiendat kohta kindlustama Rakveresse, kus võõrustaja Tarvas pole maha matnud unistust hooaja esimesest võidust, mis lubaks neil vältida staatust «meistriliiga kõigi aegade kehvim punktikoguja». Tartu Tammekal püsib lootus mööduda tabelis Transist ja tõusta seitsmendaks, kuid selleks tuleb ise alistada võõrsil Pärnu Linnameeskond ja loota ka Paide abile. Kui Paides lahkub suurest mängust Zahovaiko, siis tartlaste ridades peab karjääri viimase kõrgliigakohtumise Kristjan Tiirik.
...ja Vjatšeslav Zahovaiko teevad seda tipus olles. FOTOD: Margus Ansu, Dmitri Kotjuh
Premium liiga tabel enne viimast vooru:
Tallinna Infonet - 77 punkti Tallinna Levadia - 75 p Nõmme Kalju - 75 p Tallinna Flora - 73 p Sillamäe Kalev - 48 p Paide Linnameeskond - 47 p Narva Trans - 40 p Tartu Tammeka - 38 p Pärnu Linnameeskond - 17 p Rakvere Tarvas - 3 p
----


description: Mercedese vormel-1 võistkond tunnistas, et võttis eelmisel nädalavahetusel peetud Mehhiko etapil suure riski, kui jättis Lewis Hamiltoni esimese ringi järel rajale. Tiitlikonkurentsis püsimiseks kindlasti etapivõitu vajanud britt võinuks vabalt ka sõidu alguses katkestada, vahendab portaal Motorsport.com.

title: Mercedese paljastus: Hamiltoni ähvardas Mehhikos Räikköneni saatus

maintext:
Põhjuseks oli Hamiltoni eksimus esimeses kurvis, kus ta pidurdas rattad blokki ja sõitis üle muru. Andmed näitasid Mercedesele, et kandiliseks pidurdatud rehvidest tulenev vibratsioon võib lõppeda vedrustuse purunemisega, kuid võistkond võttis riski ega kutsunud Hamiltoni kohe boksi rattaid vahetama.
Sama juhtus näiteks mullusel Sotši etapil Nico Rosbergiga, kelle rehvid vahetati otsekohe uute vastu. MMi üldseisu arvestades otsustati aga seekord Hamilton rajale jätta. Lõplik sõna jäi Paddy Lowe’le, kes meenutas portaalile 2005. aastat, kui ta töötas McLarenis ning tiim otsustas Nürburgringil peetud Euroopa GP-l Kimi Räikköneni esikohalt mitte boksi kutsuda. Soomlase autol purunes seejärel viimast ringi alustades peasirge lõpus ülisuurel kiirusel kulunud rehv ja auto paiskus rajalt välja, õnneks ei saanud Räikkönen ega keegi teine avariis vigastada.
«Lewise rehv oli üle keskmise kandiline. Veel veidi ja vibratsioon oleks olnud nii suur, et vedrustusele oleks langenud ülekoormus. Tiimid jälgivad sellist olukorda alati, kui sõitja rattad lukku pidurdab. Vibratsioon häirib sõitja nägemist, kuid veel ohtlikum on selle mõju vedrustusele,» selgitas Lowe. «Õigupoolest ei olnud probleemi ulatus selge enne, kui Lewis jälle täishoo üles sai. Esimese paari ringiga sai klaariks, et liigume piiri peal. Teisel ringil boksi tulek oleks aga Lewise tiitlivõimalused nii või teisiti hävitanud, nii et olime silmitsi raske valikuga.»
Hamiltoni taktika nägi ette, et esimene boksipeatuse tehakse 19. või 20. ringil. Tiim suutis venitada 17. ringini, et taktikat võimalikult vähe muuta. «Tosina ringi jooksul ei läinud asi hullemaks, aga seejärel küll, nii olimegi sunnitud Lewise varem boksi kutsuma,» selgitas Lowe, kelle sõnul poleks britti kindlasti rajale jäetud, kui tegu poleks olnud tiitliheitlusega. «Igal teisel etapil oleksime ta kohe boksi võtnud. See ei olnud meeldiv olukord.»
Hamilton vähendas võiduga kaotuse Rosbergile üldtabelis kaks etappi enne hooaja lõppu 19 punktile. Rosbergil on siiski veel eksimisruumi, sest isegi kui Hamilton võidab nii Brasiilias kui ka Abu Dhabis, piisab sakslasele tiitli kindlustamiseks ühest teisest ja ühest kolmandast kohast.


description:
Eesti jalgpalli meistriliigas võitis Infonet täna 2:1 Nõmme Kaljut ja kindlustas klubi läbi aegade esimese Eesti meistritiitli. Levadia võitis samal ajal 2:1 Florat ning sai teise koha. Kalju saavutas hooaja kokkuvõttes pronksmedalid, Flora jäi neljandaks.

Meistriliiga lõppseis:

1. Infonet 80 punkti

2. Levadia 78

3. Nõmme Kalju 75

4. Flora 73

5. Sillamäe 51

6. Paide 48

7. Tammeka 41

8. Narva Trans 41

9. Pärnu 17

10. Rakvere 3

title: Infonet alistas Nõmme Kalju ja tuli Eesti meistriks

maintext:
Vägev lõppmäng selgitab meistri... võib-olla
Suur lõppmäng, ajalooline päev – tänase jalgpallipärastlõuna kohta võib kõlavaid epiteete pilduma jäädagi. Esimest korda minnakse koduse liigahooaja finaalile vastu nii, et tiitlivõimalus on kolmel ja medalivõimalus neljal klubil. Seejuures kohtub suur nelik lõppvoorus omavahel – Hiiu staadionil on vastamisi Nõmme Kalju ja Infonet, Lilleküla kunstmurul aga Levadia ja Flora. Kes ja kuidas saab meistriks tulla? Postimees vaeb kõigi nelja klubi võimalused, rõõmu- ja murekohad ning peatreenerite viimased mõtted üksipulgi läbi.


description: Käsipalli Eesti meistrivõistlustel võitis Põlva Serviti kodusaalis 29:27 Kehrat. Poolaeg lõppes 12:12 viigiga, kuid põneva teise poolaja järel sai kodumeeskond magusa võidu.  Põlva parimana viskas Roman Aizatullov 11 väravat. Hendrik Varul ja Henri Hiiend lisasid kumbki neli tabamust. Kehra poolelt säras Uku-Tanel Laast kaheksa väravaga.

title: Põlva Serviti võitis põnevas matšis napilt Kehrat


authors:
Siim Kaasik
Raad Adayleh Ap

description: Põhja-Korea pealinnas Pyongyangis kolm aastat tagasi avatud jalgpalliakadeemia loodab, et peagi on nende riik uusi Lionel Messisid täis.

title: Põhja-Korea kasvatab Lionel Messi sarnaseid jalgpallitähti

maintext:
«Treenime õpilasi selliselt, et nad sirguksid supertalentidest jalgpalluriteks nagu Lionel Messi,» sõnas akadeemia treener Ri Yu-Il. Lähitulevikus kavatseb Ri oma mängijatega vallutada kogu Aasia. «See peaks juhtuma juba varsti, edasi loodan, et suudame saavutada ülemaailmse edu,» jätkas Ri.
Praegu õpib akadeemias 200 õpilast vanuses 9-15 aastat. 40 protsenti õpilastest on sealjuures tüdrukud. Treeningud näevad üldiselt välja samasugused nagu mujal maailmas, aga mõned akadeemia tegevused on ka ebatavalised. Näiteks töötab nendega koreograaf ning mõnda palliharjutust tehakse muusika rütmis.
Kui parasjagu kunstmuruväljakutelt minema saadakse, minnakse aga klassiruumidesse Põhja-Korea endiseid liidreid õppima. Hoolimata akadeemia pingutustest ei usu Norras sündinud Põhja-Korea rahvuskoondise peatreener Jorn Andersen, et akadeemia päris maailma tippjalgpallureid toodaks.
«Ma ei usu, et nad suudaksid Lionel Messi sarnaseid mängijad toota, aga Aasia mõisteis häid mängijaid suudetakse kindlasti. Praegu on seal palju talente, aga nad ei tohi riigist lahkuda,» jätkas Andersen, kelle hinnangul on Euroopa jalgpalliakadeemiad paremad. Põhja-Korea jalgpalli hoiavad tagasi ka sanktsioonid, mis on peatanud FIFA rahavoolu riiki. Näiteks märtsis jäeti Põhja-Korea neile mõeldud 1,7 miljonist dollarist ilma.


description: Manchester Unitedi endine peatreener sir Alex Fergusoni kohta käib legend, et tegemist oli väga karmi treeneriga, kes tihti oma mängijaid räige sõimuga motiveeris. Mees ise aga end hirmuvalitsejaks ei pea ning ütleb, et on vaid kuus korda mängija peale südamest karjunud.

title: Sir Alex Ferguson avaldas, millega teenisid mängijad tema vihahoo

maintext:
74-aastane Ferguson oli klubi peatreener 27 aastat ning võitis selle aja jooksul 38 karikat. Oma ametiposti pani ta maha 2013. aastal. Praegune Manchester Unitedi kapten Wayne Rooney on oma raamatus öelnud, et mitte miski pole hullem kui vihane Alex Ferguson.
Ferguson aga end vihaseks meheks ei pea ning sõnas, et kasutas oma jõudu vaid siis, kui mängijad julgesid talle vastu rääkida. «See on üks suur müüt. See juhtus 27 aasta jooksul vaid ehk kuuel korral. Minu jaoks oli probleemne see, kui mängija hakkas mulle vastu rääkima,» rääkis Ferguson.
«Jock Stein (Fergusoni mentor) ütles mulle alati, et jätaksin mängijatega jutud esmaspäevaks. Aga mina ei jõudnud esmaspäevani oodata. Seega ütlesin alati pärast laupäevast mängu, kuidas ma ennast tunnen. Rääkisin alati tõde ja tõde teeb haiget. Järgmiseks päevaks olid asjad unustatud ning saime jälle keskenduda võitmisele,» jätkas legendaarne treener.


description: Poksi üliraskekaalus enda käes IBFi meistrivööd hoidev Anthony Joshua teatas oma järgmise vastase nime. Joshua läheb 10. detsembril Manchesteris vastamisi ameeriklase Eric Molinaga.

title: Poksi üliraskekaalu maailmameister avaldas järgmise vastase nime

maintext:
Esmalt loodeti, et Joshua kohtub 10. detsembril ukrainlase Vladimir Klitškoga, kuid see duell ei saanud Klitško jalavigastuse tõttu teoks. Nüüd on räägitud, et mehed võiksid omavahel kohtuda kevadel.
Joshual oli aga kindel plaan poksida ka 10. detsembril. 27-aastase Joshua jaoks on see kolmas kord oma meistrivööd kaitsta. Britt tõusis maailmameistriks tänavu 9. aprillil, kui ta alistas nokaudiga ameeriklase Charles Martini.
Joshua on seni profina pidanud 17 matši ning need kõik ka nokaudiga võitnud. Seni on ta oma vastased nokauteerinud hiljemalt seitsmendas raundis.
34-aastane Molina on pidanud profina 28 matši, millest ta on võitnud 25 (19 nokaudiga). Molina on karjääri jooksul saanud varasemalt juba ühe korra suure meistrivöö eest heidelda, kui ta kaotas 2015. aasta juunis WBC tiitlimatšis kaasmaalasele Deontay Wilderile.


authors:
Kaarel Täll
Foto
Timo Anis

description: Soome ajaleht Ilta-Sanomat kirjutab, et M-Spordi rallimeeskonnas peaks järgmisel hooajal kindlalt sõitma Ott Tänak ja prantslane Eric Camilli. Võimalusel palgatakse seni Volkswageni rooli keeranud neljakordne maailmameister Sebastien Ogier.

title: Soome ajaleht: Tänaku koht peaks olema kindel, M-Sport Latvalat ei palka

maintext:
M-Spordi rallitiimi juht Malcolm Wilson kinnitas, et Volkswagenist vabaks jäänud kolmikust huvitab neid vaid Ogier. Jari-Matti Latvala ja Andreas Mikkelseni vastu M-Sport huvi ei tunne. Vahepeal levisid kuuldused, et Wilson kavatseb kõik kolm meest enda palgale võtta ning see oleks Tänaku võimalusi tunduvalt vähendanud.
Wilsoni otsus jätab omakorda üsna hapraks Latvala väljavaated. Tema päästjaks võib tõusta kaasmaalane Tommi Mäkinen, kes juhib Toyota meeskonda, kuid Latvala kurvastuseks pole ta ka Mäkineni silmis esimene valik. «Meie prioriteet on palgata endale Ogier. Tema järel tulevad Latvala ja Mikkelsen,» kinnitas Mäkinen, kellel on seni leping sõlmitud Juho Hännineniga.
Kui aga Ogier peaks mingil põhjusel Mäkineni ja Toyota kasuks otsustama, siis võib Latvala järgmiseks aastaks üldse töökohata jääda. Segane on ka äsja Austraalia ralli võitnud Mikkelseni tulevik.


authors:
Kadi Parts
Foto
Armando Franca Scanpix

description: Täna peetakse jalgpalli Meistrite liigas järjekordne voor alagruppides. Ainukese mänguga algab kell 19 Moskva CSKA - Lervekuseni Bayer, ülejäänud kohtumised algavad kell 21.45. Postimees hoiab lugejaid kursis kohtumiste tähtsamate sündmustega.

title: Täna Meistrite liigas: Real kohtub võõrsil Sportinguga, Sevilla võõrustab Juventust


description: Eesti trepijooksjate esinumber Egle Uljas saavutas 30. oktoobril Hiinas Guang Zhou´s toimunud esimestel Aasia-Okeaania Vertikaalse Maratoni Assotsiatsiooni eliidi meistrivõistlustel teise koha.

title: Egle Uljas sai Aasia-Okeaania meistrivõistlustel kõrge teise koha

maintext:
Võistlus viidi läbi Kantoni Aknas (inglise k. Window of Canton), 208 meetri kõrguses hoones, kus tuli joosta 43. korrusele ja võtta selle käigus 1129 trepiastet. Esikoha võitis Asutraalia fitnessi treener Cindy Reid ajaga 8.07. Teise koha saavutanud Egle Uljase aeg oli 8.25 ja kolmanda koha saanud Cristina Bonacina aeg 8.53, kirjutas jooksuportaal.ee.
«Minu jaoks oli oluline koht ja saadud punktisumma. Esmakordselt saavutasin Hiinas poodiumikoha ning sadakond punkti. Sellega pääsen võistlema Towerrunning Tour Final voistlusele, kuhu garanteeritakse pääs kaheksale parimale mehele ja naisele. Seega, tuleb jälle sõita Hiina – võistlus toimub Szenchenis,» rääkis Uljas ajakirja Jooksja Jooksuportaali uudistele. «Pühapaevane jooks mulle istus, kuna trepiastmeid ainult üle 1100. Püüdsin kohe alguses kinni maailma kuuenda naise Cristina Bonacina ning seejärel oli kerge tema kannul püsida ning umbes 10 korrust enne lõppu spurt teha,» lisas Uljas.
Egle Uljas teenis teise koha eest maailma karikavõistluste arvestuses 100 punkti ja läheneb jõudsalt maailma esikuuikule, mis on tema eesmärgiks. Septembri seisuga asus Uljas maailma trepijooksjate naiste edetabelis (Towerunnning Ranking) 10. kohal 505 punktiga.


authors: Dmitry Serebryakov Dmitry Serebryakov Tass

description: Korvpalli Euroliigas kaotas Kaunase Žalgiris kodus mänginud Moskva CSKAle 95:86.

title: Kolm veerandaega juhtinud Žalgiris sai Moskva CSKA käest valusa kaotuse


authors:
Madis Kalvet
Timo Anis

description: Ott Tänak lõpetas 2016. aasta autoralli MM-sarja kokkuvõttes 8. kohaga. Hooaja viimane ralli Austraalias andis talle 7. koha. Hooaja parimad sõidud tegi ta Poolas ja Walesis, kus ta lõpetas mõlemal juhul teisena. Austraalia ralli järel tunnistas eestlane, et ootab juba suure huviga järgmist aastat.

title: Tänak viimase ralli järel: ootan juba suure huviga järgmist hooaega

maintext:
Tänavu DMACKi meeskonnas sõitnud Tänak peaks kõikide spekulatsioonide kohaselt istuma tulevaks aastaks taas M-Spordi esindustiimi rallimasina rooli. Seni ei ole ametlikku kinnitust aga eestlase järgmise hooaja töökohale tulnud.
Tänak on ise oma väljaütlemistega avaldanud aga lootust, et stardis on ta 2017. aastal kindlasti. Samamoodi talitas ta ka Austraalia ralli finiši järel.
«Kindlasti on see olnud väga hea aasta. DMACKi rehvidega tööd tehes oleme teinud suuri samme edasi,» sõnas Tänak Austraalias ralliraadiole.
«Meil oli koos häid võite, kuid ka suuri kaotusi. Olen tänulik, et nad on teinud suurepärast tööd. Vaatame, mida toob järgmine aasta. Ma ootan seda juba huviga,» teatas Tänak.


description: Kui eile pakkus Kohila naiskond Meistrite liigas Serbia meisterklubile kõva lahingu ja pidi vastu võtma 2:3 kaotuse, siis täna pakkus veelgi vägevama etenduse Tallinna Selver. Selver pidas oma ajaloo esimese Meistrite liiga mängu Serbia valitseva meistri Belgradi Crvena Zvezdaga ning sai 3:2 võidu.

title: Oliver Orav põnevast lõpust: see tuli puhtalt emotsiooni pealt

maintext:
Seejuures jäädi viiendas geimis lootusetuna tunduvasse 6:11 kaotusseisu, ent suudeti sellest seisust välja ronida ja võideti geim 19:17. Suurepärase etteaste teinud Oliver Orav tõdes, et lõpus aitas neid suuresti emotsioon.
«Puhtalt emotsiooni pealt tuli see! Neil tulid mõned vead ka ja meil asjad õnnestusid servid. Ja Raineri (peatreener Rainer Vassiljevi – M. G.) taktika. Meil oli lõpus veel mõtlemisaega ja Rainer sai meile juhiseid anda, sellest oli palju abi,» sõnas Orav.
Selveri rünnakud toetusidki diagonaali Lincoln Williamsi ja nurgemehe Orava õlule, kes paustasid vastavalt 22 ja 32 punkti. Belgradi klubi edukaim oli diagonaalründaja Aleksandar Blagojevic, kes sai eile pea pooled meeskonna tõstetest ja tõi 28 punkti.
Teine nurk Karli Allik tegutses ebakindlalt ja Vassiljev proovis tema asemel korraks Rauno Tammet ning siis 17-aastast Albert Hurta, sest Tammet segab põlvevalu.
Vassiljev kiitis nii Orava kui Williamsit ning ka Allikut. «Väga raskelt tuli see mäng. Pärast teist geimi hakkasid mehed mõtlema, et peab midagi juurde panema, aga tegelikult ei pea, tuleb rahulikult võtta. Aga viiendas geimis tegi Allik lõpuks seda, mida temalt palusin,» viitas Vassiljev Alliku servile. Allik eksis mängu jooksul servijoone taga koguni kuus korda.
Nii Vassiljevi kui Orava sõnul ei näidanud meeskond oma parimat mängu ning võimalik olnud ka 3:0 võit noppida. «Kahes esimeses geimis tegime umbes 75 protsenti sellest, milleks oleme võimelised,» sõnas Orav. «3:0 oli võimalik ära võtta, kui poleks hakatud üle mõtlema,» sekundeeris peatreener.
Sellele, mis Balkani riigi pealinnas ees ootab, eestlased liialt ei mõtle. «Vahel on parem ka see, kui karjutakse sinu vastu, kui et mängime tühjale saalile. Loeb see, mida me ise teeme,» leiab Vassiljev.
Orava sõnul saadi aru, et Serbia meistri näol pole tegu millegi erilisega ning kordusmängule minnakse positiivsete mõtetega.
Selveri ja Zvezda kordusmäng peetakse pühapäeval Belgradis. Kaks geimivõiti viivad kordusmängu kuldsesse geimi, 3:0 või 3:1 või tagab Selverile edasipääsu. Selver jätkab justkui Kohila alustatud ilusat teekonda, sest Eesti parim naiskond teenis eelmises ringis kaks üllatuslikku võitu Montenegro klubi Luka Bari vastu.
Sama vastasega on Selver seejuures varem kahel korral mänginud, küll madalamas sarjas. Hooajal 2007/2008 CEV Challenge Cupi kaheksandikfinaalis tagas Selverile edasipääsu Balkani põrgukatlas saadud kuldse geimi 15:10 edu. Neli aastat hiljem said punatähed revanši, kui CEV Cupi 1/16-finaali kohtumised võideti 3:2 võõrsil ja 3:0 kodus.


authors:
Kadi Parts
Marko Saarm

description: Eesti naiste käsipallimeistrivõistlustel sai teise võidu uustulnuk Põlva SK/Toode, kes alistas võõrsil SK Tapa 31:26 (17:9).

title: Täiseduga jätkav Põlva SK kerkis naiste käsipalliliigas ainuliidriks


description: Värskelt avaldatud tennise maailma edetabelis tegid väikese languse nii Anett Kontaveit kui Kaia Kanepi.

title: Kontaveit ja Kanepi langesid maailma edetabelis


description: Suurbritannia kaugushüppaja ning 2012. aasta Londoni olümpiamängude kuldmedalist Greg Rutherford peab BBC tantsusaadet pingelisemaks võistluseks kui olümpiamänge.

title: Olümpiavõitja: tantsusaade on palju pingelisem kui olümpia

maintext:
Ta selgitab, et BBC saates «Strictly Come Dancing» ülesastumine on tema elu kõige närvesöövam kogemus. «Vähemalt kui ma olümpial võistlen, siis tean, mida ma tegema pean. Olen seda terve oma elu harjutanud. Tantsuga on aga selline lugu, et igat sinu sammu hinnatakse. Kui teed sammu valesti, rikud kõik ära. Hoovõturajal on aga valesti sammudes võimalik olukorda veel parandada,» sõnas Rio olümpialt pronksi võitnud kaugushüppaja.
Eurospordis oma kogemust kirjeldanud Rutherfordil paluti oma tantsuoskusi võrrelda ka maailma kiireima mehe Usain Boltiga. «Ma pole kunagi näinud teda tantsimas. Ta on üsna pikk ning seega oleks tal päris raske endale partnerit leida. Usun, et saaksin paremini hakkama kui Usain. Ta on küll hea DJ, aga tema tantsimisoskustest pole mul väga palju informatsiooni.»


description: Juba mõned nädalad on populaarsust kogunud videoülesanne Mannequin Challenge. Nädalavahetusel peetud autoralli MM-sarja etapil Austraalias tegid sellest oma versiooni ka rallimehed. Teiste seas on videos esindatud ka Ott Tänak ja Raigo Mõlder.

title: Video: milline oleks Ott Tänak mannekeenina?

maintext: While getting ready for the #RallyAustralia power stage, a few of us #WRC drivers decided to do our own #mannequinchallenge! Cool, eh?!? pic.twitter.com/mnKVUPbHc8


description: Kui Astana rattameeskonnas oli Vincenzo Nibali üks usinamaid abilisi Tanel Kangert, siis itaallase uues koduklubis Bahrain-Merida on nõus tema jaoks tööd rügama 2015. aasta MMi pronksimees ning Tour de France'il ja Giro d'Italial etapi võitnud leedulane Ramunas Navardauskas.

title: Leedu staar ootab huviga Nibali abistamist

maintext:
Kui Kangertit on aegajalt kritiseeritud, et ta võiks oma talenti rohkem ära kasutada ja ise tulemuste tegemisele keskenduda, siis Navardauskase suhtumine näitab, et Nibali-suguse ratturi abistamine sobib ka tiitlivõistluste medalimehele, kirjutab spordipartner.ee.
«Nibali on staar,» lausus 28-aastane Navardauskas. «Ootan huviga selles projektis osalemist. Et kuuluda Nibali seltskonda, peab olema väga tugev rattur. Kui sa pole tipptasemel, on parem võtta keegi teine.»


authors:
Priit Pullerits
Artur Raichman
Erik Pu Tsep

description: Eesti võistkond saavutas Autraalias New South Walesi piirkonnas lõppenud seiklusspordi MM-võistlustel üheksanda koha, kulutades 627 km pikkuse raja läbimiseks sada ja pool tundi ehk veidi rohkem kui neli ööpäeva.

title: Eesti jõudis seiklusspordi MMil Austraalias esikümnesse

maintext:
Estonian ACE Adventure Team koosseisus Timmo Tammemäe, Silver Eensaar, Rain Eensaar ja Mariann Sulg kaotas maailmameistriks tulnud Uus-Meremaa võistkonnale Seagate pisut rohkem kui viie tunniga, mis on seiklusspordi nii pikal võistlusmaal väike vahe.
Eestlaste ees lõpetasid veel USA, Lõuna-Aafrika Vabariigi, Prantsusmaa ja Austraalia võistkonnad, kuid selja taha jäid kõik tugevad Skandinaavia ja Euroopa esindused, sh mitmed varasemad maailmameistrid. Võistlusrada oli avatud kokku kaheksa ööpäeva ning võistlejaterivi viimased jõudsid lõpuni napilt enne finiši sulgemist.
Seiklusspordi MMi stardiala Austraalias Jervis Bays. Startis 94 võistkonda 20 riigist. / Artur Raichman
MMi starti tuli 94 neljaliikmelist võistkonda kahekümnest riigist kõigilt kontinentidelt. Neljateistkümneks etapiks jagatud võistlusrada viis läbi neljast New South Walesi puutumatu loodusega rahvuspargist. 115 km tuli läbida jalgsi, 322 km maastikurattaga, 185 km kajakiga ning 5 km maa all koobastes.
Kahjuks määrati Eesti võistkonnale tähelepanematusest ühel etapil GPS trackeri ajutise kaotamise eest ajatrahv, mis langetas eestlased kolme koha võrra, üheksandaks.
Teele Eensaar vahendas Postimehele otse finišialast järgmist.
Võistluse start anti Austraalia kagukaldalt Huskissoni linnakese rannast neljapäeval, 10. novembrikeskpäeval. Ilm oli päikeseline ja ilus, kuigi veidi tuulisem ja jahedam, kui võistlejad lootsid. Esimeseks etapiks oli 35 km kajakisõit ümber Jervis Bay ookeanilahe, mida ääristavad ühed maailma ilusaimaks peetavad valge liivaga rannad. Laht on ka vaalade rändeteel puhkepaigaks. Võistluse ajal ujus lahes kuus vaala ning palju delfiine.
Eestlased alustasid võistlust taktikalistel kaalutlustel rahulikult. Kuna võistlus on pikk ja kurnav, ei ole algustundide rabelemisel ja võidetud minutitel suurt mõtet: energiat ja jõudu tuleb kogu distantsiks ühtlaselt jagada. Ookeanilainetega võitluse lõpetasid eestlased 94 võistkonna seas esimeses kolmandikus, kuid hakkasid seejärel sisemaale suunduvatel etappidel kiiresti võistlejaterivis tõusma, jõudes pärast öist 95 km keerulise navigeerimise ja 2160 tõusumeetriga rattaetappi liidrite kannule.
Estonian ACE Adventure Team kajakietapil Clyde Riveril. / Erik Pütsep
Võistlust vedas kohe algusest Uus-Meremaa võistkond Seagate, varasem kolmekordne seiklusspordi MM-i võitja. Pärast esimest ööpäeva liikusid eestlased enamasti kohtadel 2.-5. lähestikku varasema maailmameistri, Rootsi võistkonnaga Thule Adventure. Esimese unepausi tegi Eesti tiim seitsmendas vahetusalas, kui stardist oli möödunud 36 tundi ja selja taha oli jäänud 290 km. Magamiseks kulutati poolteist tundi. Otsuse puhata tegid samas ka eelnevalt saabunud liidermeeskond Seagate, kes valis uneajaks kolm tundi. Magamata liikus edasi Rootsi Thule Adventure, kes oli arvatavasti maganud varasemalt kajaki etapil tunni kaupa kordamööda kajakiga sõudmise ajal.
Uneaeg, mis on sellisel võistlusel sisuliselt ainuke puhkehetk, on võistluse taktikaline osa. Liiga vähe magades muutub inimene peagi ebaefektiivseks: liikumiskiirus väheneb ja ta hakkab tegema navigeerimisvigu, oht on kukkuda ja ennast vigastada. Samas on võimalik esmane unevajadus katta kolme-nelja ööpäeva jooksul alla kahetunnise ööunega ja võita sellega pikemalt magajate ees rohkelt liikumisaega.
Eestlased lahkusid vahetusalast järgnevale 45 km mägisele jalgsietapile läbi asustamata Mortoni rahvuspargi mägimaastiku öösel kell kaks ning said peagi kätte Rootsi Thule, kes olid pärast lahkumist ikkagi otsustanud metsas raja kõrval magada. Uus-meremaalased olid jäänud pikemalt magama ja see tähendas, et jooksvalt olid eestlased tõusnud MM-võistluse liidriks, mis oli Eesti seiklusspordis enneolematu.
MMi rada viis läbi Mortoni rahvuspargi vihmametsa. / Erik Pütsep
Rada kulges Castle Rocki mäe suunas läbi vihmametsa ja kahjuks järgnes edule kohe ebaõnn, kuna liiderduo kaotas võsasel ja kivisel maastikul matkaraja järje ning otsustas pärast edutut raja otsimist liikuda kontrollpunkti suunas asimuudi abil läbi karmi tihniku. «See oli isegi hullem rassimine, kui eelmisel aastal Brasiilia MMil Pantanali džunglis,» rääkis pärast võistlust Timmo Tammemäe. «Rinnuni lõikehein ja okkalised põõsad, suurte kivirahnude ja uhtorgude vahel ukerdamine pimeduses ja paduvihmas. Energia ja ajakulu oli võrreldes raja leidnutega meeletu.» Kõige halvem oligi eestlastele see, et enamik teisi võistkondi sai valges teekonda alustades rajaotsa kaljude vahelt varem või hiljem kätte, tänu millele säästsid nad hulga aega ja energiat.
Etapi, mille läbimiseks olid korraldajad ennustanud 11 tundi ja 30 minutit, läbis kõige kiiremini 14 tunniga USA võistkond Columbia Vidaraid, kes tõusis esikümne lõpust teisele kohale. Eestlastel kulus ebaõnne tõttu mägise ja tiheda taimestikuga keerulise etapi läbimiseks 18 tundi ja 15 minutit. Ometi läks eestlastel paremini kui Rootsi Thulel, kes eksis totaalselt ning katkestas suure ajakulu ja võistkonnaliikme kurnatuse tõttu võistluse sootuks.
Kolmas ööpäev, mil võistlejatel hakkab kuhjuma väsimus ja kiirused veidi langevad, ei toonud suuri muudatusi. Liidrina liikus ees endiselt Seagate, kelle pikemate unepauside ja kiirema liikumisega taktika töötas vähem maganud, kuid see-eest pidevalt kulgevate võistkondade ees. Eestlased olid 4.-5. kohal Lõuna-Aafrika ja Austraalia jälitajate ees.
Rootsi Thule Adventure ja Estonian ACE Adventure rattaetapil seiklusspordi MMil Austraalias. / Erik Pütsep
Üheksas etapp oli suhteliselt lihtne: 70 km rattasõit headel teedel, kus lühikestele tõusudele lisas raskust vaid tugev vastutuul. Eestlastel katkes etapil rattakett, mis õnnestus parandada paari minutiga.
Rattaetapp lõppes Bungovia looduspargis, mis on väga liigendatud maastikuga metsik paik. Mägedes on ligi kaks eri suuruses koobast, mitmeid kuni 400 meetri sügavusi kanjoneid ja muid võimsaid loodusobjekte. Koobaste piirkonnas tuli võistkondadel leida kaardi järgi koobaste seast viis õiget ning läbida neisse peidetud kontrollpunktid.
Sadade koobaste seast õigete leidmine pimedas viletsa skeemi abil osutus raskeks, rääkimata peenikestes piludes koopakaardi järgi roomamisest ja ronimisest. Asi läks kergemaks, kui tuvastati, et skeemi põhja-lõuna suund oli 90 kraadi tekstipaigutuse suhtes keeratud. Eestlased läbisid etapi nelja ja poole tunniga, sama kiiresti kui liidrid. Võistkond tegi vahetusalas ka teise unepausi, magades kaks tundi. Kokku oli 60 tunniga kogunenud uneaega kolm ja pool tundi.
Estonian ACE Adventure Team seiklusspordi MMil vahetusalas valmistumas öiseks kajakietapiks Shoalhaveni jõel. / Artur Raichman
Pärast koopaid järgnes pack-rafti ehk kaasas kantavate kummipaatide etapp, kus võistkonnad pidid jalgsi ja Shoalhaveni jõel kergpaatidega aerutades läbima 44 km. Vahetusalast jõeni tuli liikuda jalgsi 4-5 km, laskuda 400 meetrit sügavasse kuiva Bungonia kanjonisse ning matkata üle massiivsete kaljurahnude ronides mitu tundi suurema jõeni. Kanjonisse sisenemisel pidi arvestama, et välja saab ainult teisest otsast 40 km pärast - vahepeal järskudest kaljunõlvadest välja ronimise võimalus puudub.
Kaasaskantavad kummipaadid kaaluvad vaid 3-4 kilo, kuid lisaks paatidele pidid kaasas olema aerud, päästevestid, samuti muu tavapärane kohustuslik varustus, sh telk, soojad riided, söök jms, mis muutis kandami juba villides jalgadele raskeks. Eesti võistkond alustas etappi kell 7 neljanda võistluspäeva hommikul ning lõpetas kella 18 paiku õhtul. Kokku kulus etapile 11 tundi.
Jalgsietapp Murramarangi rahvuspargi rannikul New South Walesis. / Erik Pütsep
Maalilises kõrges kanjonis kulgenud kärestikulisele etapile järgnes 56 km kajakkidega samal jõel edasi ookeani suunas. Hämaras veele saanud eestlased teadsid juba ette, et kajakietapp neljandal ööl kujuneb ülikarmiks, kuna võitlus une ja külmaga saab olema raske. Võistkonnad kohtadel 4.-8. liikusid üsna lähestikku, kõik umbes tunni sees. Kõigil võistkondadel käis võitlus väsimuse ja unega, pärast päikeseloojangut ka külmaga, kuna ilm oli tuuline ja jahe ning aerutades pritsib alati vett.
Lõplike tulemuste jagamine sõltus paljuski sellest, kuidas võistkonnad planeerisid oma jõuvarusid ja uneaega enne pikkadele vee-etappidele minekut ning kuidas suudeti arvestada korraldajate reeglitega pimedal ajal veel liikumise osas. Nimelt olid korraldajad kehtestanud nn dark zone’i, mis tähendas liikumispiirangut teatud jõelõikudel. Eesti võistkonnal õnnestus liikumispiirangut vältida, kuid sellest hoolimata kujunes just vee-etappide läbimine kõige kurnavamaks ja ka tüütumaks.
Kajakietapi lõpuni ilma magamata välja vedada ei suudetudki, liikumiskiirus ja kärestikel õigete sõidujoonte valimine muutus öösel kella kahe ajal unepuuduses võimatuks. Kuigi 45-minutiline uinak märgade riietega tuulisel jõekaldal viis võistkonna kõik liikmed hüpotermilisse seisundisse ja suurtesse külmavärinatesse, turgutas lühike uni vaimset võimet ennast kokku võtta ja päikesetõusuks kaheksandana etapi lõppu jõuda.
Rootsi Thule Adventure ja Estonian ACE Adventure jalgsietapil seiklusspordi MMil 2016 Austraalias. / Erik Pütsep
Kokku oli võistkond veel veidi üle 30 tunni järjest, samas kui kiireim võistkond, Lõuna-Aafrika Vabariigi Painted Wolf kulutas selleks veidi üle 27 tunni. Nad tõusid eestlaste tagant üldjärjestuses neljandaks. Vahetusalas eestlased erinevalt neist möödunud Austraalia tiimidest ei maganud ja tõusid uuesti kuuendaks.
Võistluse eelviimasel, 99 km rattaetapil püsisid eestlased koos Austraalia võistkondadega kohtadel 6.-8. Etapi teisel poolel võttis aga maastikult kadunud kontrollpunkti tähise otsimine hulga aega ja tõi kaasa unise oleku: aktiivselt liikudes vajub uni tahaplaanile, kuid seisma jäädes hakkab kohe võimust võtma. Selle tõttu võistkonna naisliige Mariann Sulg kukkus. Ta proovis und küll kaaslastega jutustades peletada, kuid silmad vajusid iseenesest kinni ja järgmisena avastas ta end külili maas. Õlg sai põrutada, kuid jätkata tuli - lõpp ju peaaegu paistis.
Estonian ACE Adventure Team seiklusspordi MMil saamas instruktsioone koopaetapiks Bugonia koobastes. / Artur Raichman
Teekond kulges mööda mägiplatood läbi Mortoni rahvuspargis asuva endise sõjaväe treeninguala, kus rajalt kõrvale astumine oli lõhkemata moona tõttu rangelt keelatud. Üksteist toetades liikus võistkond edasi ning pärastlõunaks laskuti lõõskava päikese all uuesti Vaikse ookeani rannikule viimasesse vahetusalasse.
Järgnes MMidel haruldane lõpuspurt. Prantsusmaa, Lõuna-Aafrika, Eesti ja kaks Austraalia tiimi kohtadel 4.-8. läbisid pärast nelja ööpäeva pikkust võistlust viimase 18 km etapi mööda Shoalhaveni piirkonna ookeanirandu ja kaljukaldaid seljakottidega lausa jooksuvõistluse kiirusega. Vahepeal pidid võistlejad ujuma üle kahest kiire hoovusega ookeani suubuvast jõest.
Estonian ACE Adventure Team koosseisus Timmo Tammemäe, Silver Eensaar, Rain Eensaar, Mariann Sulg 2016 seiklusspordi MMi finišis Ulladullas. / Artur Raichman
Lõpuks edestasid tugeva aerutamisega edu saavutanud lõuna-aafriklased Prantsusmaad ühe minutiga, kuuendana finišeerinud eestlasi jäi viimasest auhinnalisest (6000 dollarit) viiendast kohast lahutama vaid viis minutit ja austraallasi omakorda kümme minutit. Eestlaste jooksuetapi aeg oli viimasest vahetusalast finišisse liikudes kõikidest võistkondadest kõige kiirem, 2:04 (ennustatud aeg ja võitja Seagate'i aeg oli kolm tundi).
Kahjuks määrati Eesti võistkonnale tähelepanematusest ühel etapil GPS-trackeri ajutise kaotamise eest ajatrahv, mis langetas eestlased kolme koha võrra, üheksandaks. Neist möödus ka rohkem kui kaks tundi hiljem finišeerinud USA võistkond Bones.
Võistlejad seiklusspordi MMi kajakietapil Jervis Bayl. / Erik Pütsep
Vahetult pärast võistlust antud intervjuus ütles võistkonna kapten Silver Eensaar: «Nagu igal seiklusspordi ekspeditsioonvõistlusel, oli ka sellel oma ilu ja valu. Rada oli väga vahelduv: kiired ja lihtsad kõval ookeani liivarannal jooksmised või teedel rattasõidud vaheldusid rägastel mäekülgedel või külmadel öistel jõgedel rassimisega. Suutsime vältida suuri vigu ja hoida tervise korras ning püsida kogu võistluse jooksul kõrgeimas konkurentsis. Oleme viimaste aastatega kogunud üle maailma erinevatel võistlustel palju kogemusi ja teame üsna täpselt, mida vaja, et jõuda poodiumile. Kahjuks on teadmiste ellu rakendamine teinekord inimliku nõrkuse tõttu keeruline. Vahel lihtsalt väsime ja langeme energiapuudusse, mis segab enesekindlat liikumist. Veidi kahju on tobedate hajameelsete eksimustega teenitud trahvide pärast lõpuprotokollis kolme koha võrra langemisest, kuid seiklus on meile ehk võistlemisest olulisemgi. See oli fantastiline paik seiklemiseks ja väga uhke on lõpetada kõigi aegade suurima osalevate tiimide arvuga MMil nii kõrgel positsioonil.»
Eesti võistkonna tulemus on eriline, kuna mitte kunagi varem ei ole Eesti võistkond lõpetanud seiklusspordi MMi võistlusrada täies pikkuses ilma rajalühendusteta. Samuti ei ole kaotus võitjale olnud kunagi nii väike. Eelmise aasta Brasiilia MMil saavutatud 5. koht oli küll kõrgem, kuid seal lühendati raskete olude tõttu esialgselt planeeritud rada kõikide võistkondade jaoks.
Kuigi eestlaste finišist on nüüdseks möödunud peaaegu neli ööpäeva, suleti võistlusrada aeglasemalt kulgevate võistkondade jaoks alles täna, reedel. Viimased lõpetajad jõudsid finišisse Ulladullas täna pärastlõunaks, mil algas ka võistluste lõpetamine ja autasustamistseremoonia.
2017. a. seiklusspordi MM-võistlused toimuvad augustis USAs Wyomingi osariigis Yellowstone'i rahvuspargi lähedal ekspeditsioonvõistluse Couboy Tough raames.


description: BC Kalev/Cramo korvpallimeeskond kaotas VTB Ühisliigas Moskva CSKA-le 68:87.

title: Galerii: Kalev/Cramo kaotas võimsale CSKA-le 19 punktiga


description: Eesti hokikoondis kaotas Balti karikaturniiril Läti B-koondisele 2:4 (0:0, 0:2, 2:2).

title: Galerii: Eesti lõi Läti amatööridele kaks väravat, kuid võttis vastu kaotuse

maintext:
Avakolmandikul Lätlaste survele vastu pidanud Eest lasi teisel kolmandikul vähem kui minuti jooksul endale kaks väravat visata, kui täpsed olid Janis Bullitis ja Sandis Zolmanis. Viimasel kolmandikul läksid lätlased 3:0 juhtima, kui värava lõi Egils Kalns.
Eesti poolt avas skoori Robert Rooba, kuid vähem kui minut pärast eestlase tabamust viskas Lätlaste poolt 4:1 värava Bruno Zabis. Eesti kaotusseisu 2:4 peale vähendas Lauri Lahesalu. Pühapäeval mängib Eesti Leeduga, homme kohtuvad aga Läti ja Leedu.
Enne mängu:
Baltikumi jäähoki on tähendanud siiani peamiselt Läti koondise üksikuid välgatusi MMil ja olümpiaturniiridel ning Eesti ja Leedu koondise pusimisi esimese ja teise divisjoni piiril. Seepärast poleks KHLi taustaga mängijatest kubiseval Läti koondisel sellisel turniiril mängimisel vähimatki pinget ning Tallinna tuleb Läti meistrivõistlustel osalevatest amatöörmängijatest koosnev seltskond.
Eesti parim hokimees Robert Rooba loodab, et täna Tallinnas algava Balti karikaturniiriga pannakse alus vägevale traditsioonile, mis saab jätku ka järgmistel aastatel. «Eesti ja Leedu hoki elavdamiseks on see turniir väga oluline. Olgugi et Läti mängib siin oma nii-öelda klubide koondisega, on neil kindlasti korraliku kvaliteediga meeskond. Meie ja Leedu mäng on aga väga põhimõtteline heitlus.»
Balti karikaturniir
Reede, 4.11
19.00 Eesti – Läti
Laupäev, 5.11
17.00 Leedu – Läti
Pühapäev, 6.11
16.00 Eesti – Leedu


authors:
Kaarel Täll
Tairo Lutter

description: Ajaloos neljandat korda Euroopa meistrivõistluste finaalturniirile jõudnud Eesti meeste võrkpallikoondise mängude kuupäevad selguvad lähema kuu aja jooksul.

title: Võrkpallikoondise EMi mängude kuupäevad selguvad kuu jooksul


description: Seitsmekordne Rootsi jalgpallimeister Helsingborgs IF kaotas kõrgliiga üleminekumängudel Halmstadtile ja langes esiliigasse. Seda ei suutnud taluda osa klubi fänne, kes laamendasid esmalt tribüünidel, tungisid siis platsile ja kiskusid oma klubi mängumehel Jordan Larssonil särgi seljast.

title: Video: Rootsi jalgpallifännid ründasid vutilegendist peatreenerit ja tema poega

maintext:
Viimati 2011. aastal Rootsi meistriks tulnud ning 23 aastat järjest kõrgliigas mänginud Helsingborg kaotas koduväljakul peetud kordusmängu 1:2 ja see tähendab, et koondtulemusega 3:2 tagas uueks aastaks koha kõrgseltskonnas Halmstad. Veel 82. minutil oli Helsingborgs seejuures kõrgliigakohas kinni, kui just Larsson nad juhtima viis, ent 87. minutil viigistas taanlane Marcus Mathisen penaltist ja 90. minutil lõi sama mees Halmstadi võiduvärava.
Pärast lõpuvilet platsile tunginud ultrafännidele jäi ette Larsson, kellelt kisti särk seljast. Tavaliselt annavad fännid sellega mõista, et mängumees pole väärt nende klubi värve kandma. Olukord võinuks minna veel teravamaks, kuid fänne ja Larssonit jõudsid rahustama turvamehed. 19-aastane Larsson on Helsingborgi peatreeneri, kunagise Rootsi ründetähe Henrik Larssoni poeg.
Rahutused jätkusid ka väljaspool staadionit, kus fännid kaklesid nii omavahel kui ka politseinikega. «Arusaadav, et fännid on pahased, aga Jordanile kallale minna – no selleks peab ikka täielik idioot olema,» kurjustas Helsingborgi kapten Peter Larsson ajalehe Aftonbladet vahendusel. Isa ja poeg Larssonid olid seejuures ainsad, kes läksid fännidega rääkima ja vabandama, kuid ilmselgelt valati sellega vaid õli tulle.
«On tähtis, et politsei tuvastaks kõik need inimesed, kes väljakule tungisid. Ja et me neid siin staadionil rohkem ei näeks,» pahandas Henrik Larsson. Ajakirjanikud uurisid temalt ka, kas ta muretseb nüüd enda ja oma pere turvalisuse pärast. «Ei. Mul on sõbrad. Ja mul on majas mitu koera. Jordani saadan puhkusele, küll kõik rahuneb,» vastas Larsson teravalt. «Ma ei näinud ise seda hetke, kui Jordanile kallale mindi, aga kui oleksin näinud, oleksin sinna jooksnud ja rusikad käiku lasknud.»
Larssonite ja Helsingborgi toetuseks võttis sõna ka Rootsi koondise kapten Andreas Granqvist, kes mängib praegu Venemaal Krasnodaris, kuid alustas karjääri just kodulinnas HIFi ridades. «Kõikidele idiootidele, kes nimetavad end HIFi fännideks, aga väljakule ronivad ning treenerile ja mängijale kallale lähevad – ärge oma nägu enam mitte kunagi Olympiastadionile näidake!!!» kirjutas Granqvist Instagramis.


description: NBA korvpalliliigas tegi järjekordse särava esituse James Harden, kes vedas oma koduklubi Houston Rocketsi 126:109 võiduni Portland Trail Blazersi üle.

title: Video: Harden säras järjekordse kolmikduubliga


description: Eesti korvpallikoondislane Kristjan Kitsing sai teisipäeval uue koduklubi Aarhusi Bakken Bearsi ridades Meistrite liiga kohtumises Monaco vastu väljakule.

title: Kristjan Kitsing viskas Meistrite liiga debüüdil viis punkti


description: Kui eile õhtul teatas Nõmme Kalju jalgpalliklubi, et nädalavahetusel Esiliiga üleminekumängul teenitud tehnilise kaotuse eest võttis vastutuse U21 meeskonna treener Zaur Tšilingarašvili, siis täna avaldas Kalju oma kodulehel selgituse, kus võttis osa vastutust ka Sergei Terehhov.

title: Terehhov Kalju duubli tehnilisest kaotusest: tegemist on minupoolse kommunikatsiooniprobleemiga

maintext:
Nimelt kohtus hooaja Esiliigas kaheksanda kohaga lõpetanud Kalju U21 Tartus JK Welcoga ning kuigi Tallinna võistkond sai kirja 3:2 võidu, tühistas Eesti Jalgpalli Liit esmaspäeval mängutulemuse. Otsuse põhjuseks oli asjaolu, et Kalju duubelmeeskond oli kasutanud Henrik Pürgi, kellel puudus mänguõigus, sest oli alates suve keskpaigast osalenud rohkemates esindusmeeskonna mängudes, kui reeglite järgi lubatud. Kalju U21 teenis seetõttu esimese üleminekumängu eest kaotuse ja vastavalt reeglitele teist mängu enam mängima ei hakata, sportliku õiguse Esiliigasse kerkida teenis Tartu JK Welco.
Kui eile tehtud avalduses võttis süü endale U21 peatreener Tšilingarašvili, kelle sõnul tutvus ta juhendiga, kuid ei märganud seda punkti, siis täna Kalju kodulehel avaldatud selgituses tunnistas oma süüd ka Terehhov.
«6. novembril andsin esinduse mängijatele teada, kes peavad osalema üleminekumängudes, kaasa-arvatud (Janar) Toomet ja (Henrik) Pürg. Alates 7. novembrist läksin plaanipärasele puhkusele, tegeledes edasi vaid Pürgi koondise asjadega. Tunnistan, et ma ei olnud kõnealuse reegliga kursis ning seda teadmata lähtusin Kalju U21 parimatest huvidest. Kuna Esiliiga koha säilitamine oli meie jaoks äärmiselt oluline, selgitasin ma jalgpalliliidule, et me ei tahaks lubada Pürgi üleminekumängude ajal U-23 koondise treeningule. Reede hommikul helistas Pürg ja küsis, kas ma rääkisin Zauriga, täpsustamata alguses millest. Ütlesin, et rääkisin, minu viimane vestlus Zauriga oli Pürgi koondisesse kutsumise teemal. Rõhutasin Pürgile, et tema mängimine Esiliiga üleminekumängudes on klubi treenerite otsus ehk esmatähtis ning koondisega liitub ta järgmisel päeval. Olin liialt emotsionaalne ning ei lasknud tal ennast selgitada – eeldasin, et ta tahab rääkida taas koondisest, millest olime korduvalt juba rääkinud,» selgitas Terehhov.
«Tegemist on minupoolse kommunikatsiooniprobleemiga, tagantjärgi tarkusena võinuks olukorra lahendada muudmoodi, aga juhtunut see enam ei muuda. Oleksin pidanud olema nende reeglitega kursis ja vabandan tekkinud olukorra pärast,» lisas Terehhov.


description: Eesti Jalgpalli Liit ja Postimees valivad lugejahääletuse abiga ka 2016. aastal Eesti meistriliigas löödud kauneima värava. Nüüd on kätte jõudnud aeg suureks lõppmänguks ehk kümne finalisti seast ühe ja ainsa ilusaima valimiseks.

title: Video ja gallup: vali jalgpalli meistriliiga hooaja ilusaim värav


authors:
Postimees Sport
Timo Anis

description: Autoralli MM-sarja 2016. aasta hooajale tõmmati joon alla Austraalias. Hooaja viimasel rallil sai eestlane Ott Tänak kirja kokkuvõttes 7. koha. Ralli võitis norralane Andreas Mikkelsen, kellele see oli karjääri kolmandaks võiduks.

title: Tänak lõpetas Austraalias seitsmendana, tööta jääv Mikkelsen võitis


description: Autoralli MM-sarjas on pärast Volkswageni taandumist segased ajad ja kõik ootavad neljakordse maailmameistri Sebastien Ogieri otsust tuleviku osas. Eelkõige on Ogieri seostatud M-Spordi ja Citroeniga. Väljaanne Autoportal kirjutab, et Ogier on peagi alla kirjutamas lepingut M-Spordiga ja seal saaks ta tiimikaaslaseks Ott Tänaku.

title: Väljaanded: Ogierist ja Tänakust saavad tiimikaaslased

maintext:
Väljaanne kirjutab, et Ogier ei taha uue hooaja eel liiga palju aega viita ja seetõttu soovib ta peagi lepingu allkirjastada. Väidetavalt on ta kõige lähemal kokkuleppele M-Spordiga. Kuna prantslane ei soovi aga liialt riskida, siis esialgu allkirjastab ta ainult ühe aasta pikkuse kontrahti.
Raha ei ole takistuseks
Rahaliselt peaks M-Sport Ogieri palkamisega samuti hakkama saama. Kuna prantslasel oli tulevaks aastaks Volkswageniga leping olemas, siis see raha tuleb Volkswagenil nagunii välja maksta.
Ott Tänak ja Sebastien Ogier tänavu Poola rallil. / Scanpix
Lisaks teatas Volkswageni rallitiimi suursponsor Red Bull väljaandele Motorsport News, et nad jätkavad nii Ogieri, Andreas Mikkelseni kui ka Jari-Matti Latvala isiklike sponsoritena. M-Spordile on heaks uudiseks veel seegi, et Fordi tehas on lubanud suurendada oma panust nende tiimi. Eelkõige väljendub see abis 2017. aasta võistlusmasina arendamisel.
Kui Autoportal kirjutab, et Ogier peaks sõlmima M-Spordiga ühe aasta pikkuse lepingu, siis samal ajal lisataksegi, et prantslase tiimikaaslaseks peaks saama sel hooajal DMACKi ridades kihutav Ott Tänak.
Kui Tänak ja Elfyn Evans on juba mõnda aega testinud 2017. aasta Ford Fiestat, siis nüüd sai selle rooli istuda ka tänavune M-Spordi põhisõitja Mads Östberg. Motorsport News vahendab, et Östberg kihutab tuleval hooajal samuti 2017. aasta Ford Fiestal, kuid teeb seda eratiimi Adapta värvides.
Poola väljaanne Motorsport24 vahendab samuti Östbergi testi uuel Ford Fiestal ning lisab samuti, et norralane peaks istuma Ford Fiesta rooli, mis kannab Adapta värve. M-Spordis peaks nende teatel sõitma kindlasti Tänak.
Citroen ei ole alla andnud
Kui M-Sport on seni kõige häälekamalt Ogieri jahtinud, siis ka Citroen ei ole väidetavalt alla andnud ja ka nemad üritavad neljakordset maailmameistrit enda ridadesse saada.
Kolmest töötuks jäänud Volkswageni piloodist tundub kõige selgem olevat Latvala tulevik – soomlane hakkab suure tõenäosusega kihutama Toyota meeskonnas. See uudis peaks mõnedel andmetel ametlikuks saama juba enne Austraalia rallit.
Kõige vähem on kuulda olnud aga Mikkelsenist. Citroen ei ole kindlasti norralasest huvitatud ja tõenäoliselt ei taha teda ka Toyota. M-Sport võiks hakata norralase vastu huvi tundma juhul, kui neil ei õnnestu palgata Ogieri. Samas on jätkuvalt lahtised need kaks pilooti, kes hakkavad tuleval hooajal sõitma DMACKi meeskonnas.


description: Kuuest nädalavahetusel toimuvast naiste Balti liiga heitlusest vaid üks leiab aset Eestis, kui möödunud nädalal kaks võitu saavutanud Famila/Võru Võrkpalliklubi heitleb koduväljakul samuti heas hoos oleva koduse konkurendi Tartu Ülikool/Eedeniga. Laupäeval ja pühapäeval püüavad Leedus punktilisa Tallinna Ülikool ja TTÜ/Tradehouse, Kohila Võrkpalliklubi/E-Service tuleb väljakule vaid laupäeval.

title: Nii Võru kui Tartu püüavad omavahelises kohtumises võiduseeriat pikendada


authors:
Siim Kaasik
Michael Reaves Afp

description: Vabavõitlussarja UFC kergkaalu divisjonis edetabelis iirlase Conor McGregori järel teisel kohal olev Venemaa vabavõitleja Khabib Nurmagomedov mõtles oma sõnu tõsiselt, kui ütles, et lahkub UFC-st, kui tema järgmine matš ei ole tiitlile.

title: Nurmagomedov: McGregorist sai minu vaenlane ning ma ei austa teda

maintext:
Video, kus Nurmagomedov McGregorit välja kutsub on saanud juba üle miljoni vaatamise ning hiljuti teatas UFC president Dana White, et Nurmagomedoviga on tiitlimatšist juba räägitud. Lihtsalt jutt aga Nurmagomedovit ei huvita ning seega ähvardaski mees eelmisel nädalal sarjast lahkuda.
«Minust ja McGregorist said vaenlased hetkel, kui ta tuli minu divisjoni. Tavaliselt ma austan enda vastaseid, aga sel korral mitte,» sõnas Nurmagomedov, kellel on olemas ka plaan B. «Sellest kuulete paari päeva pärast.»
Nurmagomedov esindab UFCs küll Venemaad, kuid on pärit Dagestanist. Seetõttu kannab ta ka matšide eel ja järel sealsetele traditsioonidele omast peakatet. Samas tuntakse teda USAs eelkõige ikkagi venelasena. «Mulle meeldib, kui mind venelaseks kutsutakse. Meid on 150 miljonit. Tegemist ei ole mingi väikese riigiga nagu Iirimaa,» selgitas ta.
Nurmagomedov on moslem ning see on aidanud tal püsida piirides. «Olen tänu oma usule distsiplineeritud. See ei ole sellepärast, et olen professionaalne sportlane, vaid sellepärast, et olen moslem. Minu jaoks on minu usk kõik,» jätkas ta.


description: Eesti koondislased Maria Romanjuk ja Pjotr Degtjarjov startisid Itaalias Bolzanos kõrgetasemelisel ujumisvõistlusel. Võistluste avapäeval püstitas Romanjuk 50 m rinnuliujumises uue Eesti hooaja tippmargi.

title: Romanjuk püstitas Itaalias uue Eesti hooaja tippmargi

maintext:
UJUMINE. Eesti ujumises on äsja lõppenud olümpiatsükli järel otsima asutud uut koondise peatreenerit. Järgmisteks olümpiamängudeks on seatud kõrged sihid ja Eesti Ujumisliidu arvates ei peaks nende elluviija tingimata pärinema ujumise siseringist, vaid seekord otsitakse juhendajat laiemast ringkonnast ning selleks kuulutati välja avalik konkurss.
Medalimehed, tipud, kustunud lootused ja põrumised
Rio olümpia näitas, et Eesti spordi keskmisel tasemel pole viga – üksteist esikümne kohta pole halb saavutus. Samas võideti vaid üks medal ning see on viimase 20 aasta suveolümpiate viletsaim tulemus. Mitu medalilootust suutis oma võimaluse ise luhta ajada. Lisaks polnud puudust ka lihtsalt põrujatest ja nendest, kelle tase ei võimaldagi tippkonkurentsi sekkuda. Postimehe olümpiatiim andis Eesti sportlaste esinemisele hinnangu ja jagas nad vastavalt sooritusele gruppidesse.


description: Täna tuli uudis, et M-Spordi boss Malcolm Wilson on asunud aktiivselt jahtima neljakordset maailmameistrit Sebastien Ogier’d. Tunnustatud autoralli ajakirjanik Colin Clark otsis eile üles video, mis lausa kiirgab meeste omavahelisest austusest.

title: Video: Ogier ja M-Spordi boss vahetavad viisakusi

maintext:
Eelmisel rallifoorumil peetud vestluses tunnistas Ogier’, et imetleb Wilsoni tööd ning tunneb kahetsust, et pole temaga koostööd teinud. «Olen alati Malcolmi imetlenud. Ma austan teda väga. Ma küll ei saa öelda, et kahetsen Fordiga mitteliitumist, kuid kahtsen seda, et ei saanud Malcolmiga koostööd teha. Aga kunagi ei tea, praegu ei tundu see küll tõenäoline, aga ära iial ütle iial,» rääkis Ogier. Siis ta muidugi veel ei teadnud, mida Volkswageni kõrged juhid tagatubades arutavad.
Samal foorumil tunnistasid nii Ogier kui Wilson, et olid koostööle väga lähedal. «Oleme seda arutanud,» sõnas Wilson naeratades. Jutuajamise moderaator Clark uuris seepeale, kui lähedal kokkuleppele oldi. «Olime lähedal,» ütles Ogier. «Jah, olime üpriski lähedal,» muheles Wilson.


authors:
Kaarel Täll
Timo Anis

description: Dmacki meeskonna Fordil kihutavad Ott Tänak ja Raigo Mõlder hoiavad Austraalia rallil üheksa kiiruskatse järel seitsmendat kohta. Positsioon võiks olla parem, kuid neljandal kiiruskatsel tegid eestlased spinni ja kaotasid parimatele 30 sekundit. Sama kiiruskatse teisel läbimisel tehti korrektuurid ja katse võitjale kaotati 4,5 sekundit.

title: Video: Tänak kogub Austraalias hoogu


description: Laagri tennisekeskuses toimuval Paf Openil olid täna eestlaste jaoks otsustavad mängud. Viimaste eestlastena olid võistlustules Kenneth Raisma ja Vladimir Ivanov, kes võitlesid veerandfinaali kohtade eest.

title: Ivanov alistas kodusel turniiril maailma endise 36. reketi

maintext:
Ivanovi (ATP 538) vastaseks Karol Beck. Becki edetabelikoht teise tuhande lõpus ei näita tema tegelikke oskuseid. 34aastane slovakk on üle kümne aasta esisajasse kuulunud ja oli 2005. aastal kõrgel 36. kohal.
Ivanov alustas mängu julgelt, murdis esimeses setis kaks korda Becki pallingu ja võitis seti 6:3. Teine sett algas närviliselt, kui kohe esimeses geimis oli Beckil kasutada murdepall, aga Ivanov suutis selle kaitsta. Ivanovil õnnestus vastase serv murda kuuendas geimis. Seisul 5:3 asus Ivanov servima, kuid eksis väljakul ja Beck murdis geimi tagasi. Teine murre õnnestus Ivanovil viimases geimis ja ta võitis seti 7:5. Mäng kestis tund ja 33 minutit. Beck oli servimisel ebastabiilne, ta lõi küll 15 serviässa, aga tegi ka 6 topeltviga (neist 5 teises setis). Ivanov lõi 6 serviässa ja tegi 4 topeltviga.
Päeva esimeses kohtumises kell 14 oli aga Raisma (ATP 898) vastamisi Alexander Vasilenkoga (ATP 676) Venemaalt, kes esimeses ringis võitis Mattias Siimarit. Üksikmängus Raisma 21-aastase venelasega kohtunud ei olnud, küll aga kohtusid nad Tartus Paf Openi paarismängu finaalis (Raisma paariliseks Ivanov ja Vasilenko paariliseks Dzmitry Zhirmont) ja siis tuli tunnistada vastaste paremust.
Esimene sett algas tasavägiselt. Kuuendas geimis suutis Raisma vastase servigeimi murda ja pärast enda edukat servigeimi asus juhtima 5:2. Üheksandas geimis õnnestus Vasilenkol palling tagasi murda. Kümnes geim venis pikaks ja Raismal oli kasutada neli murdepalli, aga ühtegi nendest ei õnnestunud realiseerida. Sett lõppes kiires lõppmängus, milles venelasel õnnestus 6:2 ette minna. Raisma küll vähendas vahe minimaalseks, kuid pidi leppima vastase paremusega 7:6(5).
Teine sett kulges tasavägiselt kuni seisuni 3:3, siis läks Raisma oma teed, kasutas ära kaks murdepalli ja võitis seti 6:3. Otsustav sett oli murdepallirohke. Vasilenkol oli kasutada neli murdepalli, millest ta realiseeris kolm. Raismal oli kasutada 6 murdepalli, millest õnnestus realiseerida ainult üks. See määras ka seti tulemuse Vasilenko kasuks 6:3. Kaks tundi ja 35 minutit kestnud mängus oli võidetud punkte napilt rohkem Raismal 107:106.


description: Los Angeles Galaxy jalgpallimeeskond langes MLSi profiliiga konverentsi poolfinaalis konkurentsist, kui kahe mängu kokkuvõttes tunnistati Colorado Rapidsi paremust. Avamängu võitis 1:0 Galaxy, teises matšis sai sama skooriga võidu Rapids. Penaltiseerias osutus seisuga 3:1 paremaks Colorado klubi. Võimalik, et see kohtumine jäi viimaseks Inglismaa koondise legendile Steven Gerrardile.

title: Legendaarne inglane võib karjääri lõpetada

maintext:
Gerrard oli ainus Los Angelese tiimi mängija, kes suutis penalti realiseerida, eksisid Giovani dos Santos ja Ashley Cole. Kohtumise järel kirjutas Gerrard sotsiaalmeedias kirja, millest võib välja lugeda, et Galaxy särki ta enam tulevikus ei kanna. «Los Angelesis elamine ja suurepäraste Galaxy fännide ees mängimine on olnud minu jaoks privileeg. Te tekitasite minus koduse tunde. See linn ja klubi jäävad alatiseks mu südamesse,» teatas 36-aastane jalgpallur, kes veetis ookeani taga kaks viimast hooaega. Enne seda mängis ta 17 järjestikust hooaega Liverpooli ridades ja võitis korra ka Euroopa Meistrite liiga.
Inglismaa koondist esindas Gerrard aastatel 2000-2014 kokku 114 korda ja lõi 21 väravat.


authors:
Madis Kalvet
Tairo Lutter

description: Nädalavahetusel Rovaniemis peetud esimese lume võistlusena tuntud Soome lahtised meistrivõistlused kahevõistluses võitis sakslane Philipp Orter. Teise koha ja sellega Soome meistritiili teenis Eero Hirvonen, lõpetades 0,3 sekundit võitjast hiljem ning kolmandaks jäi Ilkka Herola, kaotades võitjale 1,7 sekundit.

title: Kristjan Ilves saavutas Soome lahtistel meistrivõistlustel 5. koha


description: Saksamaa jalgpallikoondise tähtmängija Thomas Müller ütles pärast 8:0 võitu MM-valiksarjas San Marino üle, et sellistel riikidel pole professionaalses jalgpallis kohta. San Marino Olümpiakomitee liige Alan Gasperoni kirjutas Müllerile avaliku kirja, milles tõi välja kümme põhjust, miks tema arvates Müller eksib.

title: San Marino vastas Mülleri kriitikale terava kirjaga

maintext:
«Sul on õigus. Sellised mängud ei tähenda mitte midagi. Sinu jaoks. Teisalt, kallis Thomas, sul ei oleks üldse vaja olnud San Marinosse tulla. Selle asemel võinuksid rahulikult nädalavahetuse koos naisega villas veeta ning mitte midagi tegemata raha teenida. Luba mul välja tuua kümme põhjust, miks minu arvates oli San Marino ja Saksamaa mäng väga kasulik.
Mäng näitas, et isegi nii halva meeskonna vastu ei suuda sa väravat lüüa. Ja ära hakka üldse ütlemagi, et sa polnud endast väljas, kui Simoncini (San Marino väravavaht) su pealelöögid peatas.
Mäng näitas sinu treeneritele, et jalgpall ei ole teie oma, vaid nende oma, kes seda mängu armastavad. Siia kuulume ka meie.
Mäng meenutas sadadele ajakirjanikele üle Euroopa, et oleme jätkuvalt kutid, kes järgnevad unistustele, mitte teie reeglitele.
Mäng näitas, et teie, sakslased, ei muutu kunagi ega õpi, et teiste kiusamine ei garanteeri alati võitu.
Mäng andis 200 San Marino jalgpallurile lootust, et ühel päeval võivad nad mängida maailmameistri vastu.
Mäng andis võimaluse nii teie kui meie alaliidule teenida raha, mille eest saavad nad ehitada lastele jalgpalliväljakuid, koole ning muuta staadioneid ohutumaks. Meie alaliit on praegu uut staadionit ehitamas. Sina saaksid selle ehitada oma kuue kuu palga eest, meie saame seda teha 90-minutilise mängu teleõiguste müügi eest. Pole paha?
Mäng andis võimaluse sama suurele riigile, nagu teie jalgpallivälja Münchenis, pääseda positiivselt ajalehtedesse.
Mäng andis teie sõbrale Serge Gnabryle võimaluse alustada koondisekarjääri ning lüüa kolm väravat.
Mäng tegi meie kodanikud õnnelikuks, sest neile meenus, et meil on oma rahvuskoondis.
Mäng tuletas meelde, et isegi kui sa kannad kõige ilusamat Adidase jalgpallivormi, oled sa sisemuses mees, kes kannab alati valgeid sokke sandaalidega.»


description: Eile jalgpalli Euroopa liigas Manchester Unitedi 2:1 alistanud Fenerbahce kaitsja Simon Kjaer läks mängu poolajal kättpidi kokku Inglismaa suurklubi ründaja Zlatan Ibrahimoviciga.

title: Fenerbahce kaitsja: Zlatan on ennast täis ülbik

maintext:
«Ma tegelikult ei kuulnud, mida ta ütles, aga tean, et ta polnud õnnelik. Tean, milline mängija ta on. Ta on ennast täis ülbik. See on tema viis jalgpalli mängida. Minu ülesanne oli aga talle võimalikult vähe ruumi anda, sest ta on hea mängija,» sõnas taanlasest keskkaitsja.
«Tegelikult ei tasu seda liiga tõsiselt võtta. See pole esimene kord, kui ta minu peale selliselt reageerib. Seda ei saa probleemiks nimetada, pigem on see osa mängust,» jätkas Kjaer situatsiooni kirjeldamist. Kumbki mängija kohtunikult karistada ei saanud. Samuti ei määrata kummalegi mängijale karistust retrospektiivselt.


description: Eesti jalgpallikoondise kapten Ragnar Klavan peab lisaks Dejan Lovrenile, Joel Matipile ning nähtavasti ka kaitsvale poolkaitsele Lucas Leivale mänguaja eest nüüd võitlema hakkama ka 19-aastase Joe Gomeziga.

title: Klavani noor konkurent on taas valmis mänguminutite eest võitlema

maintext:
Pärast rohkem kui aasta pikkust vigastuspausi taas mänguvormi tõusnud Gomez mängis pühapäeval suletud uste taga peetud sõpruskohtumises tugevuselt Inglismaa kolmanda liiga klubi Accringtoniga. See oli esimene kord pärast möödunud aasta oktoobrit, kui Inglismaa noortekoondislane Liverpooli mängusärgi selga tõmbas.
Samas ei kiirusta Liverpooli peatreener Jürgen Klopp Gomezit veel suurtes mängudes väljakule panema. «See on olnud pikk vigastuspaus ning nüüd on ta taastunud, kuid me ei tohiks kiirustada. Ta on ikkagi veel noor poiss ning saame talle aega anda,» sõnas Klopp.
Lisaks liiguvad Inglismaa meedias kõlakad, et Klopp plaanib jaanuaris tuua meeskonda Saksamaa koondise keskkaitsja Jonathan Tahi. Eelmisel aastal umbes 8 miljoni euro eest Leverkuseni Bayeriga liitunud 20-aastane mängumees on Saksamaa koondises kirja saanud kaks mängu.


description: USA ülikooliliigas NCAA tegi 19-aastane Eesti korvpallur Maik-Kalev Kotsar South Carolina särgis oma senise parima etteaste, kogudes 92:50 võidumängus South Carolina State'i vastu 15 punkti ja 8 lauapalli. Seejuures tabas eestlane väljakult kõik seitse pealeviset.

title: Kotsar tegi NCAA-s seni parima etteaste


authors:
Postimees Sport
Pascal Pochard-Casabianca Afp

description: Mitmeid tuntud rattavõistlusi, teiste hulgas Tour de France’i korraldav ASO teatas, et järgmisel hooajal ei toimu alates 1932. aastast kavas olnud Criterium Internationali võidusõitu.

title: Kuulsusrikka ajalooga rattavõistlus läheb hingusele

maintext:
Tavaliselt on kahepäevane võistlus toimunud kevadel Milano-San Remole järgneval nädalavahetusel. Viimasel seitsmel aastal on Criterium Internationali võõrustanud Korsika saar, kirjutas Rattauudised.ee.
ASO esindaja ütles, et kuigi võitjate nimekiri on aukartust äratav – tänavu pälvis esikoha Thibaut Pinot (FDJ) –, oli viimastel aastatel tükk tegemist, et arvestataval hulgal rattureid starti tuua. Samal ajal toimub palju teisigi võistlusi nagu näiteks Gent-Wevelgem, E3 Harelbeke ja Kataloonia tuur.


description: Hooajal 2013/14 Eesti korvpalliklubi BC Kalev/Cramo värve kaitsnud kogenud ameeriklasest tagamängija Curtis Millage jätkab karjääri Liibanoni liigas, kui liitus sealse klubiga Hoops Club.

title: Endine kalevlane läheb Liibanoni karjääri lõpetama

maintext:
35-aastane ja 188 cm pikkune Millage siirdus pärast hooaega Cramos Rumeenia meeskonda U BT Cluj-Napoca ning eelmisel hooajal pallis Poola klubis Stal Ostrow Wielkopolski, kus kogus keskmiselt 16,6 punkti, 5 lauapalli ja 3,3 korvisöötu mängus, vahendab ERR Sport.
Enne Eestisse tulekut jõudis tagamees esindada rohkem kui kümmet Euroopa klubi, kellest nimekamad olid lätlaste Riia ASK ja Riia VEF, venelaste Krasnojarski Jenissei, ukrainlaste Donetsk ja BC Himik ning sloveenide Ljubljana Olimpija.


description: TTÜ ja Järvamaa Võrkpalliklubi vahelises karikavõistluste veerandfinaalseerias läks edasipääseja selgitamiseks vaja kuldset geimi. Matš ise lõppes Järvamaa 3:1 (19:25, 25:22, 25:14, 25:19) eduga, kuldses geimis oli Järvamaa parem 25:18.

title: Ära jäänud mänguga alanud seeria võitis lõpuks Järvamaa

maintext:
Avamäng jäi selles paaris teadupärast pidamata, kuna tekkis segadus matši alguskellaajaga. Eesti Võrkpalli Liidu sporditehniline toimkond arutas juhtunut ja määras TTÜle 3:0 (25:0, 25:0, 25:0) võidu, vahendab volley.ee.
Eilses mängus näis esmalt kõik samuti Tehnikaülikooli jaoks soodsalt minevat. Avageimis saadi kindel võit ja kuni teise keskpaigani oli matš samuti nende kontrolli all. Siis aga jõutasakaal muutus ning lõpuks pääses nelja parema hulka siiski Järvamaa meeskond.
Avageimis oli TTÜ vastuvõtt 78,6 protsenti ja rünnak 66,7. Kui vastuvõtt jäi ka kohtumise lõpuks väga heaks (74), siis rünnakuid lahendati matši kokkuvõttes vaid 37-protsendiliselt ja vigu kogunes suisa 22. Järvamaa näitaja oli 44,4. Lisaks tegi TTÜ 27 serviviga.
TTÜ suurim punktitooja oli 18 silmaga Oscar Leemets, Richard Orutar lisas 17, ent tema efektiivsusnäitajaks jäi -2. Jörgen Vanamõisa arvele jäi tosin ning Joonas Popmanile ja Dmitri Korotkovile kümme punkti.
Järvamaale tõi Keiro Vantsi 17 punkti. Väga hea matši tegi nurgaründaja Villu Vahter, kes panustas võitu 15 punkti. Diagonaalründaja Linas Petravicius realiseeris 26 tõstest aga vaid kaheksa.
Kesk Eesti meeskonna vastane tuleb Pärnu Võrkpalliklubi ja TTÜ/Kiili vastasseisust. Avamängu võitis Pärnu 3:0, korduskohtumine algab Kiili spordihoones reedel kell 19:45.
TTÜl on võimalik revanš saada aga juba pühapäeval, kui Järvamaaga minnakse vastamisi Balti liiga kohtumises. Paide spordihoones algab kohtumine kell 17. Mängu näeb otseülekandes nii Postimehe kui Kanal 12 vahendusel.